എംസോണ്‍ റിലീസ് - http://www.malayalamsubtitles.org/ www.facebook.com/msonepage
പരിഭാഷ: സുഭാഷ് ഒട്ടുംപുറം
ക്രിസ്തുവർഷം 300-ൽ റോം അവരുടെ സാമ്രാജ്യത്തിന്റെ വിസ്തൃതി അറേബ്യ മുതൽ ബ്രിട്ടൻ വരെ വർദ്ധിപ്പിച്ചു.
പക്ഷേ, അവർക്ക് പിന്നേയും വേണമായിരുന്നു.
പിന്നേയും ഒരുപാട് മണ്ണ് വേണമായിരുന്നു.
ജനങ്ങൾ ഭൂരിഭാഗവും റോമിനോട് വിധേയത്വം പുലർത്തുന്നവരായിരുന്നു.
പക്ഷേ,കിഴക്കു ദേശത്ത് ശക്തരായ സാർമേഷ്യൻ യോദ്ധാക്കളേക്കാൾ പ്രധാനികൾ വേറാരുമില്ലായിരുന്നു.
ആയിരങ്ങൾ ആ യുദ്ധഭൂമിയിൽ മരിച്ചുവീണു.
നാലാം നാൾ പുകയടങ്ങിയപ്പോൾ സാർമേഷ്യൻ യോദ്ധാക്കൾ മാത്രമേ ബാക്കിയുണ്ടായിരുന്നുള്ളൂ.
എണ്ണത്തിൽ കുറവെങ്കിലും ഐതിഹാസികമായ കുതിരപടയിലെ അംഗങ്ങൾ
അവരുടെ ധീരതയിലും അശ്വവിദ്യയിലും മതിപ്പ് തോന്നിയ റോമക്കാർ അവരോട് ദയ കാണിച്ചു.
ക്രിസ്തുവർഷം 452
അതിന് പകരമായി ഇവരെ റോമൻ സൈന്യത്തിന്റെ ഭാഗമാക്കി മാറ്റി.
അതിനേക്കാൾ ഭേദം ആ ദിവസം അവർ മരിച്ചു പോകുന്നതായിരുന്നു.
അച്ഛാ.
അവർ ഇവിടെയെത്തിയിട്ടുണ്ട്
ആ ഉടമ്പടിയുടെ ബാക്കിയെന്നോണം അവർ മാത്രമല്ല...
ആ ദിവസം വന്നിരിക്കുന്നു.
..അവരുടെ മക്കളും മക്കളുടെ മക്കളും
പട തലവരായി സാമ്രാജ്യത്തെ സേവിച്ചോളാം എന്ന് പ്രതിജ്ഞയെടുത്തു.
ഞാനും അത്തരമൊരു മകനായിരുന്നു
വീരമൃത്യു വരിച്ച യോദ്ധാക്കൾ കുതിരകളായി തിരിച്ചെത്തും എന്ന് പറയാറുണ്ട്.
നിന്നെ കാത്തിരിക്കുന്നതെല്ലാം അവൻ കണ്ടിട്ടുണ്ട്. അവൻ നിന്നെ കാത്തോളും.
ലാൻസെലോട്ട്! ലാൻസെലോട്ട്!
ലാൻസെലോട്ട്.
വിഷമിക്കേണ്ട. ഞാൻ തിരിച്ചു വരും
- എത്ര വർഷത്തേക്കാ ഞങ്ങൾ പോകുന്നത്? - 15 വർഷത്തേക്ക്,
സൈനിക ആസ്ഥാനത്ത് എത്താൻ എടുക്കുന്ന മാസങ്ങൾ കൂടാതെയാണ്.
ലാൻസെലോട്ട്!
റസ്!
ഞങ്ങളുടെ ആസ്ഥാനം ബ്രിട്ടനിൽ ആണെന്ന് പറയാം. തെക്കൻ പകുതിയിൽ എന്ന് പറയുന്നതാണ് കൂടുതൽ ശരി,
കാരണം, വടക്കു നിന്നുള്ളവരെ പ്രതിരോധിക്കാൻ വേണ്ടി മൂന്നു നൂറ്റാണ്ടുകൾക്ക് മുമ്പു നിർമ്മിച്ച
73 മൈൽ നീളമുള്ള ഒരു മതിൽ ഇരു ഭാഗത്തേയും വേർതിരിക്കുന്നുണ്ട്.
അതുകൊണ്ട് ഞങ്ങളുടെ പിതാമഹൻമാരെ പോലെ,
ആർട്ടോറിയസ് ഒന്നാമന്റെ നാമധാരിയായ ബ്രിട്ടനിലെ റോമൻ സേനാപതിയുടെ,
അടുത്തു നിന്നാണ് ഞങ്ങളും ആജ്ഞകൾ സ്വീകരിച്ചിരുന്നത്.
അദ്ദേഹത്തിന്റെ പേര് "ആർതർ" എന്നായിരുന്നു.
അമ്മാ, ഞാനത് പൂർത്തിയാക്കി
നല്ല ഭംഗിയുണ്ട്.
അമ്മാ...
പെലാജിയസ്. ഇത് നിങ്ങൾക്കുള്ളതാ.
കൊള്ളാം, ആർട്ടോറിയസ്
നീയിത് സൂക്ഷിക്കണം
റോമിൽ നിന്ന് തിരിച്ചു വരുമ്പോൾ തന്നാൽ മതി.
വാ.
നോക്ക് ആർതർ.യോദ്ധാക്കൾ
നീ തിരഞ്ഞെടുക്കപ്പെടുകയാണെങ്കിൽ നിന്റച്ഛനെ പോലെ നീയും അവരുടെ നായകനാവും
- ഞാനിവരുടെ സൈന്യാധിപൻ ആകുമോ? - അതെ.
പക്ഷേ, ആ സ്ഥാനം നിനക്ക് തരുന്നത് പവിത്രമായ ഉത്തരവാദിത്തമാണ്. അവരെ സംരക്ഷിക്കാനും, പ്രതിരോധിക്കാനും,
നിന്റെ ജീവനേക്കാൾ അവരുടെ ജീവന് വില കൽപ്പിക്കാനുമാണ്. യുദ്ധത്തിൽ അവർ മരിച്ചു പോയാലും
അവരെയാർത്ത് നിനക്ക് അഭിമാനത്തോടെ ജീവിക്കാം.
അപ്പോൾ അവരുടെ താല്പര്യങ്ങളോ?
പൊതുനന്മയ്ക്ക് വേണ്ടി എല്ലാം ത്യജിക്കേണ്ട ബാധ്യത എപ്പോഴും കുറച്ച് പേരുടെ തലയിലാണല്ലോ.
ഈ ലോകം അത്ര നല്ലതൊന്നുമല്ല.
ഒരുപക്ഷേ, ആർതർ... നിന്നെ പോലെയോ എന്നെ പോലെയോ അവരെ പോലെയോ ഉള്ളവർക്ക് ലോകത്തെ നന്നാക്കാൻ കഴിഞ്ഞേക്കാം
15 വർഷങ്ങൾക്ക് ശേഷം
വാഗ്ദാനം ചെയ്തതുപോലെ, ബിഷപ്പിന്റെ വണ്ടി.
- നമ്മുടെ സ്വാതന്ത്ര്യം, ബോഴ്സ്. - ഉം. എനിക്ക് രുചിക്കാൻ കഴിയുന്നുണ്ട്.
പിന്നെ, റോമിലേക്കുള്ള നിന്റെ പാതയും, ആർതർ.
വോഡ്സുകൾ!
റസ്!
റസ്.
നന്മ നിറഞ്ഞ മറിയമേ, നിനക്ക് സ്വസ്തി! കര്‍ത്താവു അങ്ങയോട് കൂടെ
സ്ത്രീകളില്‍ അങ്ങ് അനുഗ്രഹിക്കപെട്ടവാളാകുന്നു, അങ്ങയുടെ ഉദരത്തിന്‍ ഫലമായ ഈശോ അനുഗ്രഹിക്കപെട്ടവനാകുന്നു
നന്മ നിറഞ്ഞ മറിയമേ
വെറുതെ പ്രാർത്ഥിച്ച് നേരം കളയണ്ട,കുട്ടാ. നിന്റെ ദൈവം ഇവിടെയൊന്നുമില്ല.
മെർലിൻ എന്തിനാണ് നിന്നെ മതിലിന്റെ തെക്ക് ഭാഗത്തേക്ക് അയച്ചത്?
നിന്റെ വാളുകൊണ്ട് എന്റെ രക്തം ചിന്തി...
ഈ മണ്ണ് പരിശുദ്ധമാക്കാൻ.
അതെടുക്ക്
- ബോഴ്സ്. - എന്തൊരു രക്തച്ചൊരിച്ചിൽ
അത് ബിഷപ്പല്ല
ദൈവം നമ്മെ രക്ഷിച്ചു
- ആരാണവർ? - ക്രിസ്ത്യാനികളെ ജീവനോടെ തിന്നുന്ന നീല പിശാചുകൾ.
നീ ക്രിസ്ത്യാനിയല്ലല്ലോ?
അതുകൊണ്ട് വല്ല കാര്യവുമുണ്ടോ?
ഒരു കാര്യവുമില്ല.
ഒരുപക്ഷേ, ഞാൻ നേരാവണ്ണമായിരിക്കില്ല ചെയ്തത്.
നിർത്തൂ.
ആർതർ!
ആർതർ കാസ്റ്റസ്. അച്ഛന്റെ അതേ രൂപം.
പണ്ട് കുഞ്ഞായിരിക്കുമ്പോൾ നിന്നെ കണ്ടതാണ് ഞാൻ..
ബിഷപ്പ് ജർമനിയസ്. ബ്രിട്ടനിലേക്ക് സ്വാഗതം.
നിങ്ങടെ യുദ്ധ തന്ത്രങ്ങൾ ഇപ്പോഴും നിങ്ങൾ വിട്ടിട്ടില്ല.
നിങ്ങളുടെ സൂത്രം ഫലിച്ചു
പുരാതന നായയുടെ പുരാതന സൂത്രം
അപ്പോൾ ഇതാണ് മഹാന്മാരായ സാർമേഷ്യൻ പോരാളികൾ. റോമിൽ വെച്ച് ഇവരെ പറ്റി ധാരാളം കേട്ടിരുന്നൂ.
ഹേദ്രിയൻ മതിൽ നിയന്ത്രിക്കുന്നത് വോഡ്സുകളാണെന്നാ ഞാൻ കരുതിയത്.
അവർ തന്നെയാ. പക്ഷേ ഇടയ്ക്കിടെ അവർ തെക്ക് ഭാഗത്ത് സാഹസത്തിന് തുനിയാറുണ്ട്.
ബ്രിട്ടനിൽ നിന്നുള്ള റോമിന്റെ പ്രതീക്ഷിത പിൻവാങ്ങൽ അവരുടെ ചങ്കൂറ്റം കൂട്ടിയതേ ഉള്ളു.
- വോഡ്സുകൾ? - റോമിനെ വെറുക്കുന്ന ബ്രിട്ടീഷ് കലാപകാരികൾ.
അവരുടെ രാജ്യം തിരികെ കിട്ടണമെന്ന് ആഗ്രഹിക്കുന്ന ആളുകൾ.
- ആരാണവരുടെ നേതാവ്? - മെർലിൻ എന്നാണവന്റെ പേര്.
ഒരു ദുർമന്ത്രവാദിയാണെന്നാ ചിലർ പറയുന്നത്
ട്രിസ്റ്റൻ, പോയി വഴിയിൽ അപകടങ്ങൾ ഒന്നുമില്ലെന്ന് ഉറപ്പു വരുത്തൂ.
പേടിക്കേണ്ട, ബിഷപ്പ്. ഞങ്ങൾ നിങ്ങളെ സംരക്ഷിക്കും.
ഓ.
അതിലെനിക്ക് സംശയമില്ല, സൈന്യാധിപരേ.
സംശയമില്ല
ആയിരങ്ങളെപ്പോലെ പന്ത്രണ്ടു പേർ എന്നെ ഭയപ്പെടുത്തുന്നില്ല..
ആയിരങ്ങളോ?
എനിക്കവനെ ഇഷ്ടമായില്ല; ആ റോമാക്കാരനെ.
അവൻ ഇവിടെ വന്നത് നമ്മളെ മോചിപ്പിക്കാനാണെങ്കിൽ, പിന്നെന്താ അവൻ അത് ചെയ്യാത്തത്?
ഇതോണോ നിന്റെ സന്തോഷമുള്ള മുഖം?
ഗാലഹാദ്, നിനക്കിപ്പോഴും റോമക്കാരെ മനസ്സിലായിട്ടില്ലേ?
ചന്തി ചൊറിയുന്നതു പോലും ചടങ്ങാക്കുന്ന കൂട്ടരാ.
നീയെന്താ അവനെ കൊല്ലാതിരുന്നത്.അങ്ങനെ നിനക്ക് സ്വയം മോചനം നേടാമായിരുന്നില്ലേ?
ചിലരെ പോലെ ഞാൻ സന്തോഷത്തിനു വേണ്ടി കൊല്ലാറില്ല.
ഒരു ദിവസം നീയൊന്ന് ശ്രമിച്ച് നോക്ക്.നിനക്കത് ഇഷ്ടപ്പെട്ടേക്കും.
- അത് നിന്റെയുള്ളിൽ തന്നെ ഉള്ളതാ.നിന്റെ രക്തത്തിലുള്ളത് - അല്ല, അല്ല, അല്ല
നാളെ മുതൽ ഇതെല്ലാം വെറും ചീത്ത ഓർമ്മകൾ മാത്രമായി തീരും.
ഓഹോ.
ഇതെല്ലാം കഴിഞ്ഞ് വീട്ടിലെത്തുന്നതിനെ പറ്റി ഞാൻ പലപ്പോഴും ആലോചിച്ചിട്ടുണ്ട്? ഞാനെന്താവും ചെയ്യുക?
ഗാലഹാദിന് ഇത് വേറെ മാതിരിയാവും.
വീട്ടിലെ ജീവിതത്തിനേക്കാൾ അധികം ഞാൻ ജീവിച്ചത് ഇവിടെയാണ്.
വീടിനെ പറ്റി വിദൂരമായ ഓർമ്മകളേ എനിക്കുള്ളൂ.
നീ നിന്റെ കാര്യമാ പറയുന്നേ. അവിടെ ഭയങ്കര തണുപ്പാണ്. പിന്നെ എനിക്കറിയാവുന്ന എല്ലാവരും മരിച്ച് മണ്ണടിഞ്ഞു കഴിഞ്ഞു.
കൂടാതെ, എനിക്ക് ഒരു ഡസനോളം കുട്ടികൾ ഉണ്ടെന്നു തോന്നുന്നു.
പതിനൊന്ന്.
നോക്ക്, റോമക്കാർ ഇവിടുന്ന് പോയാൽ ഈ പ്രദേശം നമ്മൾ ഭരിക്കും.
എന്റെ ഗ്രാമത്തിന്റെ ഭരണാധികാരി ഞാനായിരിക്കും. ഡാഗോനെറ്റ് ആയിരിക്കും എന്റെ അംഗരക്ഷൻ.
എന്റെ പാദസേവകൻ. അല്ലേ ഡാഗ്?
വീട്ടിലെത്തിയാൽ ഞാനാദ്യം സുന്ദരിയായ ഒരു സാർമേഷ്യൻ പെണ്ണിനെ വിവാഹം ചെയ്യും
സുന്ദരിയായ സാർമേഷ്യൻ പെണ്ണോ?
നമ്മൾ അവിടുന്ന് ഇറങ്ങിയത് പിന്നെന്തിനെന്നാ നിന്റെ വിചാരം?
നീയോ, ലാൻസെലോട്ട്? വീട്ടിലെത്തിയാൽ എന്താ പരിപാടി?
ഗ്വെയിനിന്റെ പെണ്ണിന് അവൻ അവകാശപ്പെടുന്ന പോലെ സൗന്ദര്യമുണ്ടെങ്കിൽ,
ഞാൻ കൂടുതൽ സമയവും അവന്റെ വീട്ടിൽ തന്നെയായിരിക്കും എന്നു കരുതുന്നു..
- അവന്റെ പെണ്ണിനത് ഇഷ്ടാവും. - കാണാം. അപ്പോ ഞാനെന്തു ചെയ്യുമെന്നാ നീ കരുതുന്നത്?
നിന്റെ കുട്ടികൾ എന്നെ പോലെയാണന്ന നിന്റെ ഭാഗ്യമോർത്ത് അത്ഭുതപ്പെട്ട് നിന്നോ
ഞാൻ നിന്റെ നേർക്ക് മഴു വീശുന്നതിന് മുൻപോ ശേഷമോ?
നീ ഇപ്പോൾ എവിടെയായിരുന്നു? നീ എവിടെ ആയിരുന്നു?
നിന്റെ പ്രിയ്യപ്പെട്ട റോമിലെത്തിയാൽ നീയെന്താ ചെയ്യുക, ആർതർ?
ഇതെല്ലാം വീണ്ടും കാണാൻ സാധിച്ചതിന് ദൈവത്തോട് നന്ദി പറയും.
നീയും നിന്റെ ദൈവവും. നീ വല്ലാതെ വെറുപ്പിക്കുന്നു.
എനിക്ക് മനസമാധാനം വേണം, ലാൻസെലോട്ട്. എനിക്കെല്ലാം മതിയായി.
- നീയെന്നെ കാണാൻ വരണം - ആ!
റോം ഒരു മനോഹരമായ സ്ഥലമാണ്.
വാഗ്ദാനം ചെയ്യപ്പെട്ട, സംസ്കാരമുള്ള, പുരോഗതിയുള്ള.
അഹങ്കാരികളും വിഡ്ഢിയുമായവരുടെ ജന്മഭൂമി.
എല്ലാ നാട്ടിലേയും മഹാൻമാരെല്ലാം ഒരു പുണ്യഭൂമിയിൽ ഒത്തുചേരുകയാണ്,
മാനവരാശിയെ സ്വതന്ത്രമാക്കാൻ
അപ്പോൾ സ്ത്രീകളോ?
കവാടം തുറക്കൂ!
- സ്വാഗതം, ആർതർ. - ജോൽസ്.
ലാൻസെലോട്ട്.
ബിഷപ്പ്, ഇവിടെ എന്റെ മുറിയിൽ എല്ലാ സൗകര്യവും ഒരുക്കിയിട്ടുണ്ട്.
ഓ, ആയിക്കോട്ടെ. എനിക്കൊന്ന് വിശ്രമിക്കണം.
- നിങ്ങൾ എവിടെയായിരുന്നു? - ഓ...
- ഞാൻ നിങ്ങൾക്കു വേണ്ടി കാത്തിരിക്കുകയായിരുന്നു. - ഓ, എന്റെ കൊച്ചു പൂവേ...
എവിടെ എന്റെ ഗില്ലി? ഗില്ലി.
- നീ പൊരുതിയോ? - ഉവ്വ്.
- എന്നിട്ട് ജയിച്ചോ? - ഉവ്വ്.
അതാണെന്റെ മോൻ. വരിനെടാ, എന്റെ തന്തയില്ലാ പിള്ളാരേ!
നമ്മൾ ഭാഗ്യം ചെയ്തവരാണെന്ന കാര്യം മറക്കരുത്.
നമുക്ക് നഷ്ടമായ ധീരരായ നമ്മുടെ യോദ്ധാക്കൾക്കു മുന്നിൽ പാനപാത്രം ഉയർത്താം.
അവരാണ് അനശ്വരതയെ പറ്റി നമ്മെ ഓർമ്മിപ്പിക്കുന്നത്.
സ്വാതന്ത്ര്യത്തിന് വേണ്ടി
പെലീജിയസ്.
സ്വന്തം മുറി വിട്ടു തരാൻ മാത്രം ദയവുള്ളവനാ ആർതർ
പക്ഷേ, തീർച്ചയായും അത് പ്രതീക്ഷിക്കേണ്ടതാണ്.
പ്രഭോ, അങ്ങേക്ക് തളത്തിലേക്ക് പോവാൻ അംഗരക്ഷനായി വന്നതാണ് ഞാൻ .
നിങ്ങളുടെ യോദ്ധാക്കളെ സന്ധിക്കുമ്പോൾ എന്റെ യജമാനൻ ഇരിക്കുക ഏറ്റവും പിറകിലായിരിക്കണം.
പിന്നെ അദ്ദേഹം ഇരിക്കുന്നത് മേശപ്പുറത്തായിരിക്കും.
നിന്റെ യജമാനന്റെ വിശുദ്ധമായ കുണ്ടി അയാൾക്കിഷ്ടമുള്ളിടത്ത് വെക്കാം.
അഭിവാന്ദ്യനായ ബിഷപ്പ് നേയസ് ജർമാനസ്.
വട്ടമേശയോ? എന്ത് മര്യാദകേടാണ് ഇത്?
ആർതർ പറയുന്നത് മനുഷ്യർക്ക്‌ മനുഷ്യരാവാൻ ആദ്യം അവരിൽ വേണ്ടത് സമത്വമാണെന്നാണ്.
നിങ്ങൾ കൂടുതൽ പേരുണ്ടാവും എന്നാണ് എന്നെ ധരിപ്പിച്ചിരുന്നത്.
ഉണ്ടായിരുന്നു.15 വർഷങ്ങളായി ഇവിടെ ഞങ്ങൾ യുദ്ധം ചെയ്യുന്നു ബിഷപ്പ്.
ഓ, തീർച്ചയായും
ആർതറും പടയാളികളും റോമൻ സാമ്രാജ്യത്തിന്റെ മഹിമ നിലനിർത്തി കൊണ്ടുപോകാൻ,
നമ്മുടെ വിജയത്തിന്റെ ഈ അവസാന കാവൽമാടം വരെ ധീരമായി പരിശ്രമിച്ചു.
റോം നിങ്ങളോട് കടപ്പെട്ടിരിക്കുന്നു യോദ്ധാക്കളേ.
സാമ്രാജ്യത്തിന്റെ സേവകരെന്ന നിലയിലെ നിങ്ങളുടെ അവസാന ദിവസങ്ങൾക്കായി....
ദിവസം. ദിവസങ്ങൾ അല്ല.
മാർപ്പാപ്പയ്ക്ക് നിങ്ങളിൽ പ്രത്യേക താൽപ്പര്യമുണ്ട്.
അദ്ദേഹം നിങ്ങളെ ഓരോരുത്തരേയും പറ്റി അന്വേഷിച്ചു,
പിന്നെ അദ്ദേഹത്തിന് ഉത്കണ്ഠയുണ്ട്. യോദ്ധാക്കൾ നമ്മുടെ വിശ്വാസത്തിലേക്ക് മാറുമോ അതോ...?
അവർ അവരുടെ പിതാമഹന്മാരുടെ വിശ്വാസം തന്നെ പിന്തുടരും. ഞാനത് ഒരിക്കലും ചോദ്യം ചെയ്യില്ല.
തീർച്ചയായും, തീർച്ചയായും.
ഇവർ അവിശ്വാസികൾ ആണല്ലേ?
നമ്മെ സംബന്ധിച്ചിടത്തോളം സഭ അവരുടെ വിശ്വാസങ്ങൾ നിഷ്കളങ്കമാണെന്ന് അംഗീകരിച്ചിട്ടുള്ളതാണ്.
പക്ഷേ ആർതർ, ദൈവത്തിലേക്കുള്ള നിന്റെ വഴി പെലിജീയസിന്റേതാണല്ലേ?
- അവന്റെ ചിത്രം ഞാൻ നിന്റെ മുറിയിൽ കണ്ടിരുന്നു. - അദ്ദേഹം എനിക്ക് അച്ഛനെ പോലെയാണ്.
സ്വതന്ത്ര ഇച്ഛാശക്തിയെയും സമത്വത്തെയും കുറിച്ചുള്ള അദ്ദേഹത്തിന്റെ ആശയങ്ങൾ എന്നിൽ വലിയ സ്വാധീനം ഉണ്ടാക്കിയിരുന്നു
റോമിൽ വെച്ച് അദ്ദേഹത്തെ വീണ്ടും കാണാമെന്ന് ഞാൻ കരുതുന്നു.
ഓ.
റോം നിന്റെ വരവിനായ് വലിയ പ്രതീക്ഷയോടെ കാത്തിരിക്കുകയാണ്
നീയൊരു വീരനായകനാണ്
റോമിൽ നിനക്ക് സുഖലോലുപനായി ജീവിക്കാം
കഷ്ടമെന്തെന്നാൽ...
നിരന്തരം മാറിക്കൊണ്ടിരിക്കുന്ന ഈ ലോകത്ത് നമ്മൾ വെറും അഭിനേതാക്കൾ മാത്രമാണ്.
എല്ലാ മൂലയിലുമുള്ള ബാർബേറിയന്മാർ റോമിന്റെ കവാടത്തോളം എത്തിക്കഴിഞ്ഞു.
അതു കാരണം റോമും വിശുദ്ധ പിതാവും ചില തീരുമാനങ്ങൾ എടുത്തിട്ടുണ്ട്.
അത് ബ്രിട്ടൻ പോലെ പ്രബലമല്ലാത്ത സൈനിക താവളങ്ങൾ ഉപേക്ഷിക്കുക എന്നതാണ്.
നമ്മുടെ ഇടപെടൽ ഇല്ലെങ്കിൽ ബ്രിട്ടൻ എന്തായി തീരും?
ഇതിനായി സാക്സണുകൾ ഉടനേ അവകാശവാദമുന്നയിക്കും എന്ന് ഞാൻ കരുതുന്നു.
- സാക്സണുകളോ? - അതെ.
വടക്കൻ ദേശത്ത് സാക്സണുകൾ വലിയ ആക്രമണം തുടങ്ങി കഴിഞ്ഞു.
- സാക്സണുകൾ അവർ കൊല്ലുന്നതിനെ മാത്രമാണ് അവകാശപ്പെടുന്നത്. -എല്ലാത്തിനേയും കൊല്ലുക മാത്രമാ അവരുടെ പണി.
അതുകൊണ്ട് നിങ്ങളീ നാട് വോഡ്സുകൾക്ക് വിട്ടുകൊടുക്കണം.
പിന്നെ എന്റെ ജീവൻ ഞാൻ ഒന്നിനു വേണ്ടിയും പണയം വെയ്ക്കില്ല.
ഉം.
മാന്യരേ,
റോമൻ സാമ്രാജ്യത്തിലുടനീളം നിങ്ങൾക്ക് സുരക്ഷിതരായി പോവാനുള്ള നിങ്ങളുടെ മോചനരേഖകൾ.
പക്ഷേ, അതിനു മുൻപ് എനിക്ക് നിങ്ങളുടെ സൈന്യാധിപനോട് ഒരു കാര്യം പറയാനുണ്ട്.
- രഹസ്യമായി. - ഞങ്ങൾക്കിടയിൽ രഹസ്യങ്ങളാന്നുമില്ല
വരൂ.റോമക്കാർ പരസ്പരം കാര്യങ്ങൾ ചർച ചെയ്യട്ടെ.
പോകാം, ബോഴ്സ്.
നിനക്കും നിന്റെ ആൾക്കാർക്കും റോം അവസാനാമായി ഒരു ആജ്ഞ കൂടി പുറപ്പെടുവിച്ചിട്ടുണ്ട്.
അവസാനത്തെ ആജ്ഞയോ?
നിങ്ങൾ വടക്കോട്ട് പോയി മാരിയസ് ഹോണോറിയസിന്റെ കുടുംബത്തെ രക്ഷപ്പെടുത്തണം.
തിരികെ വരുമ്പോൾ മാരിയസിന്റെ മകൻ അലക്റ്റോ നിങ്ങളുടെ കൂടെ ഉണ്ടായിരിക്കണം.
അലക്റ്റോ മാർപ്പാപ്പയുടെ പ്രിയപ്പെട്ട ദൈവത്തിരുമകനും ശിഷ്യനുമാണ്.
ഒരു ബിഷപ്പ് ആവുക എന്നതാണ് അവന്റെ നിയോഗം. ഒരു പക്ഷേ, അവൻ ഒരിക്കൽ മാർപ്പാപ്പ വരെ ആകാം.
ഈ ദിവസം തന്നെ നിങ്ങളിത് പറയണം.
ഈ ദിവസം തന്നെ
15 വർഷങ്ങളായി അവർ അവരുടേതല്ലാത്ത ഒരു ലക്ഷ്യത്തിന് വേണ്ടി ഇവിടെ കിടന്ന് കഷ്ടപ്പെടുന്നു.
എന്നിട്ടിപ്പോൾ, അവർക്ക് സ്വാതന്ത്യം കിട്ടുന്ന അന്ന് തന്നെ നിങ്ങൾ അവരെ മറ്റൊരു ദൗത്യം ഏൽപ്പിക്കുന്നു.
അതും ഏറെ അപകടം നിറഞ്ഞതും മറ്റാരും ഏറ്റെടുക്കാത്തതുമായ ഒരു ദൗത്യം.
പറയൂ ബിഷപ്പ്, ഞാനെങ്ങനെ അവരോട് പറയും സ്വാതന്ത്ര്യത്തിന് പകരം
ഞാനവർക്ക് വാഗ്ദാനം ചെയ്യുന്നത് മരണമാണെന്ന്?
നിന്റെയാളുകൾ ശരിക്കും വീരയോദ്ധാക്കളാണെങ്കിൽ, ഒരുപക്ഷേ ചിലരെങ്കിലും അതിജീവിക്കും.
അതാണ് ദൈവനിയോഗമെങ്കിൽ.
നിന്റെ ആളുകൾ വീട്ടിലെത്താൻ ആഗ്രഹിക്കുന്നു,
പക്ഷേ, അവർക്ക് വീടെത്തി ചേരണമെങ്കിൽ റോമൻ സാമ്രാജ്യത്തിന്റെ സമ്പൂർണ്ണമായ വിശാലതയെ മുറിച്ചു കടക്കേണ്ടതുണ്ട്.
എല്ലാം ഉപേക്ഷിച്ച് ഓടിപോകുന്നവരെ നായകളെ എന്നപോലെ തേടിപ്പിടിച്ച് കൊന്നിരിക്കും.
നീ മാർപ്പാപ്പയെ ധിക്കരിക്കുകയാണോ, ആർതർ?
റോമിനെ ധിക്കരിക്കുകയാണോ? ദൈവത്തെ ധിക്കരിക്കുകയാണോ?
റോമിനും പള്ളിക്കും വേണ്ടി ഞാനൊത്തിരി കാര്യങ്ങൾ ചെയ്തിട്ടുണ്ട്.
ഒരു വിശ്വസ്തനായ പടയാളിയെ വിഡ്ഢിയാക്കാൻ നോക്കല്ലേ ജർമാനിയസ്.
വിശ്വാസികളെ നയിക്കാൻ നിയുക്തനായ, നിരായുധനായ ഈ കുട്ടിയെ
സാക്സണുകൾക്ക് എറിഞ്ഞു കൊടുക്കുകയാണോ നീ?
ഈ ദൗത്യം പൂർത്തിയാക്കൂ. നിന്റെയാളുകൾക്ക് മോചനം ലഭിക്കും
അവർ തിരിച്ചു വരുന്ന നിമിഷം കാത്ത് അവരുടെ മോചനരേഖകൾ ഇവിടെയുണ്ടാവും.
നിനക്ക് ഞാൻ വാക്ക് തരുന്നു.
ആ പ്രതിജ്ഞ മറക്കാതിരുന്നാൽ നിങ്ങൾക്ക് നല്ലത് ബിഷപ്പ്, കാരണം അതിൽ കുറഞ്ഞതൊന്നും ഞാൻ നിങ്ങളിൽ നിന്ന് പ്രതീക്ഷിക്കുന്നില്ല.
അത് തെറ്റിച്ചാൽ റോമൻ സൈന്യത്തിനോ,
മാർപ്പാപ്പയുടെ സൈന്യത്തിനോ,
എന്തിന് ദൈവത്തിന് പോലും ആകില്ല നിങ്ങളെ സംരക്ഷിക്കാൻ.
അതാണെന്റെ വാക്ക്
- അവളെനിക്ക് ചൊറി തന്നു. - അത് ചൊറി തന്നെ ആയാൽ മതിയായിരുന്നു.
ഏറ്റവും മികച്ച മൂന്ന്
ഇനിയാർക്കെങ്കിലും മദ്യം വേണോ?
നീ ബോഴ്സിനെ ഉപേക്ഷിക്കുമ്പോൾ എന്റെ കൂടെ വീട്ടിലേക്ക് വരാമോ?
എന്റെ കാമുകൻ നിന്നെ ശ്രദ്ധിക്കുന്നുണ്ട്.
നിന്നെ കാണാൻ അവനെ പേലെയല്ല.
നീ എന്നെ പോലെ തന്നാ
- ട്രിസ്റ്റൻ... - അതെങ്ങനെയാ നീ ചെയ്തത്?
ഞാൻ മദ്ധ്യത്തിലാണ് ഉന്നം പിടിച്ചത്.
അവർക്കിനിയും വേണമത്രേ!
- ഇതാ. വന്ന് നിന്റെ കൊച്ചിന്റെ അമ്മയാകാൻ നോക്ക്. - ഇങ്ങോട്ട് വരൂ
ഡാഗോനെറ്റ്,നീയെവിടായിരുന്നു? നമുക്ക് ചിലത് ചെയ്യാനുണ്ട്.
ദയവായി ഒന്ന് പാട്
- ഇല്ല. - ഒരൊറ്റ പാട്ട് മാത്രം
- ഇല്ല. എനിക്ക് പണിയുണ്ട് - വന്ന് പാട്
വനോറ പാടും
- ഇല്ല, ഇല്ല - പാടൂ! പാടൂ!
- വീടിനെ കുറിച്ച് പാടൂ - കുഞ്ഞിനെ നിലത്തിടല്ലേ
♪ കരടിയുടേയും പരുന്തിന്റേയും നാട് ♪
♪ നമുക്ക് ജന്മം തന്ന് അനുഗ്രഹിച്ച നാട് ♪
♪ എക്കാലവും നമ്മൾ ജന്മഭൂമിയെന്ന് വിളിച്ച നാട് ♪
♪ മലകൾ കടന്ന് നമ്മൾ വീട്ടിലേക്ക് പോകും ♪
♪ നമ്മൾ വീട്ടിലേക്ക് പോകും. നമ്മൾ വീട്ടിലേക്ക് പോകും ♪
♪ മലകൾ കടന്ന് നമ്മൾ വീട്ടിലേക്ക് പോകും ♪
♪ നമ്മുടെ പാട്ട് പാടി കൊണ്ട് നമ്മൾ വീട്ടിലേക്ക് പോകും. ♪
♪ .. ഞങ്ങളുടെ പാട്ട് കേൾക്കൂ, ഞങ്ങളുടെ അഭിലാഷങ്ങൾ കേൾക്കൂ ♪
♪ മലകൾ കടന്ന് നമ്മൾ വീട്ടിലേക്ക് പോകും ♪
♪ നമ്മൾ വീട്ടിലേക്ക് പോകും നമ്മൾ വീട്ടിലേക്ക് പോകും...♪
ആർതർ!
ആർതർ! നീയിപ്പോഴും പൂർണ്ണമായും റോമാക്കാരൻ ആയിട്ടില്ല അല്ലേ?
റസ്!
യോദ്ധാക്കളേ...
സഹോദരന്മാരേ...
നിങ്ങളുടെ ധീരത പലവട്ടം പരീക്ഷിക്കപ്പെട്ടതാണ്.
അതെ.
പക്ഷേ, ഞാനത് ഒരിക്കൽ കൂടി പരീക്ഷിക്കാൻ ആഗ്രഹിക്കുകയാണ്.
കുടിക്കൂ.
നമുക്ക് സ്വാതന്ത്ര്യം അനുവദിക്കുന്നതിന് മുൻപ് റോമിന് വേണ്ടി നമ്മൾ അവസാന ദൗത്യത്തിനായി പുറപ്പെടുകയാണ്.
മതിലിനപ്പുറം വടക്കൻ ദേശത്ത് ഒരു റോമൻ കുടുംബം സഹായം പ്രതീക്ഷിച്ചു കഴിയുന്നുണ്ട്.
അവർ സാക്സണുകളുടെ കെണിയിലകപ്പെട്ടിരിക്കുകയാണ്.
അവരുടെ സുരക്ഷ ഉറപ്പാക്കുക എന്നതാണ് നമുക്ക് കിട്ടിയ നിർദ്ദേശം.
റോമക്കാരുടെ കാര്യം അവർ തന്നെ നോക്കട്ടെ.
മതിലിനപ്പുറം വോഡ്സുകളുടെ അധീനതയിലാണ്.
റോമിനോടുള്ള നമ്മളുടെ കടമ, അത് ഒരു കടമ ആയിരുന്നെങ്കിൽ.. അത് കഴിഞ്ഞു.
റോമിനോടുള്ള നമ്മുടെ കരാർ അവസാനിച്ചിരിക്കുന്നു.
ഇവിടുത്തെ ഓരോ വീരനും നിനക്ക് വേണ്ടി ജീവിതം പണയം വെച്ചവരാണ്.
നിനക്ക് വേണ്ടി.
എന്നിട്ട് സ്വാതന്ത്ര്യത്തിന് പകരം നിനക്ക് ഇനിയും രക്തമാണോ വേണ്ടത്?
ഞങ്ങളുടെ രക്തം?
നീ ഞങ്ങളുടെ ചോരയേക്കാൾ കൂടുതൽ ചിന്തിക്കുന്നത് റോമൻ ചോരയെ കുറിച്ചാണല്ലേ?
ബോഴ്സ്! ഇത് നമുക്ക് കിട്ടിയ ആജ്ഞയാണ്.
നേരം വെളുത്താൽ നമ്മൾ പുറപ്പെടും. തിരിച്ചു വരുമ്പോൾ നിങ്ങളെ കാത്ത് നിങ്ങളുടെ സ്വാതന്ത്ര്യം ഇവിടെയുണ്ടാവും.
അഭിമാനത്തോടെ നമുക്ക് പുണരാൻ കഴിയുന്ന സ്വാതന്ത്ര്യം.
ഞാൻ സ്വതന്ത്രനാണ്!
എന്റെ വിധി ഞാൻ തിരഞ്ഞെടുക്കും!
അതെ, അതെ. ഒരു നാൾ നമ്മളെല്ലാം മരിക്കും.
ഒരു സാക്സണിന്റെ കൈ കൊണ്ട് മരിക്കുന്നതാണ് നിന്നെ ഭയപ്പെടുത്തുന്നതെങ്കിൽ, വീട്ടിൽ തന്നെ ഇരുന്നോ.
നോക്ക്, നിനക്ക് മരിക്കാനത്ര തിടുക്കമാണെങ്കിൽ, ഇപ്പോൾ തന്നെ മരിച്ചോ!
- മതി. മതി! - എനിക്ക് ജീവിക്കാൻ ആഗ്രഹമുണ്ട്!
റോമക്കാർ വാക്കു തെറ്റിച്ചു.
ആർതർ നമുക്ക് വാക്ക് തന്നിട്ടുണ്ട്.അത് മതി.
ഞാൻ തയ്യാറാണ്
ബോഴ്സ്?
- നീ വരുന്നില്ലേ? - പിന്നേ, ഇതാ വരുന്നു!
നിങ്ങളെ അങ്ങനെ തനിച്ചു വിടാനാവില്ല! നിങ്ങളെല്ലാം ചത്തുപോകും!
നിങ്ങളെല്ലാം ചിന്തിക്കുന്നതു തന്നെയാണു ഞാൻ പറഞ്ഞത്!
വെനോറ എന്നെ കൊല്ലും
നീയോ,ഗ്വെയ്ൻ?
ഞാനുണ്ട് കൂടെ
അതുപോലെ ഗാലഹാദും.
കരുണാമയനായ ദൈവമേ, ഇപ്പോൾ എന്നോട് കരുണ കാട്ടേണമേ.
എനിക്കു വേണ്ടിയല്ല, എന്റെ യോദ്ധാക്കൾക്കു വേണ്ടി.
എന്നത്തേക്കാളുമധികം നിന്റെ സാന്നിദ്ധ്യം അവർക്ക് വേണ്ടത് ഇപ്പോഴാണ്.
അവരെ കാത്തിരിക്കുന്ന മഹാവിപത്തിൽ നിന്നും അവരെ സംരക്ഷിക്കൂ,
അതിന് പകരം നീ ചോദിക്കുന്ന ഏത് ബലിയും ആയിരമിരട്ടി തരാൻ ഞാനൊരുക്കമാണ്.
ഇനി നിന്റെ മനസ്സിൽ,
അവരുടെ ജീവന് പകരം നീ ആഗ്രഹിക്കുന്നത് എന്റെ ജീവനാണെങ്കിൽ പോലും എനിക്ക് സമ്മതമാണ്.
അങ്ങനെ അവർക്ക് വളരെ കാലമായി നിഷേധിക്കപ്പെട്ട സ്വാതന്ത്ര്യം ഒരിക്കൽ കൂടി ആസ്വദിക്കാം.
സന്തോഷത്തോടെ ഈ കരാർ ഞാൻ അംഗീകരിക്കാം.
എന്റെ മരണത്തിനൊരു ലക്ഷ്യമുണ്ടാകും.അതിൽ കൂടുതലൊന്നും ഞാൻ ചോദിക്കില്ല.
നീ എന്നോടു സംസാരിക്കാതെ എപ്പോഴും ദൈവത്തോടു സംസാരിക്കുന്നതെന്തിനാ?
നീ പ്രാർത്ഥിക്കുന്നത് ആരോടായാലും, ആ പ്രാർത്ഥനക്കൊന്നും സാക്സണുകളെ തടയാനാവില്ല.
എന്റെ വിശ്വാസം എന്നെ സംരക്ഷിക്കും, ലാൻസെലോട്ട്. നീയെന്തിനാ അതിനെ വെല്ലുവിളിക്കുന്നത്?
എന്തു കാര്യത്തിനായാലും ആളുകൾ മുട്ടുകുത്തുന്നത് എനിക്കിഷ്ടല്ല.
ഒരുവൻ വിശ്വസിക്കുന്ന ദൈവത്തിന് മുന്നിൽ മുട്ടുകുത്തുന്നതിന് ആരേയും ഭയക്കേണ്ടതില്ല.
ഒന്നിലും വിശ്വസിക്കാതെയിരുന്നാൽ നമ്മൾ ആരായി തീരും?
വടക്കൻ ദേശത്തെ വോഡ്സുകളെ പിടിക്കാൻ ശ്രമിക്കുന്നത് ഭ്രാന്താണ്.
- അവരോട് നമ്മൾ മുൻപും പൊരുതിയിട്ടുണ്ട്. - വടക്കുദേശത്തുള്ളവരുമായല്ല!
എത്ര സാക്സണുകൾ ഉണ്ടവിടെ? ഉം?
എത്ര?
പറ.നിനക്കീ ദൗത്യത്തിൽ വിശ്വാസമുണ്ടോ?
അവർക്ക് നമ്മുടെ സഹായം ആവശ്യമുണ്ട്.
- അവരെ രക്ഷപ്പെടുത്തുക നമ്മുടെ ധർമ്മമാണ്. - നിന്റെ ധർമ്മത്തെ കുറിച്ച് ഒന്നും എനിക്ക് കേൾക്കേണ്ട,
പിന്നെ ഞാൻ റോമക്കാർക്ക് വേണ്ടിയോ ബ്രിട്ടന് വേണ്ടിയോ ഈ ദ്വീപിന് വേണ്ടിയോ ഒരു ചുക്കും ചെയ്യില്ല.
നീ അനന്തകാലം ഇവിടെ തന്നെ ചിലവഴിക്കാനാണ് തീരുമാനിച്ചിരിക്കുന്നതെങ്കിൽ, ആർതർ .....അങ്ങിനെ തന്നെ ചെയ്യുക.
പക്ഷേ, മറ്റുള്ളവർക്ക് വേണ്ടി ആത്മഹത്യ തിരഞ്ഞെടുക്കരുത്!
- എന്നിട്ടും നീ ഈ കുടുംബത്തിന് വേണ്ടി മരണം തിരഞ്ഞെടുക്കുന്നു! - അല്ല, ഞാൻ തിരഞ്ഞെടുക്കുന്നത് ജീവിതമാണ്!
പിന്നെ എനിക്കും എന്റെ ആളുകൾക്കും സ്വാതന്ത്ര്യവും!
എത്ര തവണ നമ്മൾ പരാജയത്തിന്റെ വായിൽ നിന്ന് വിജയത്തെ തട്ടിയെടുത്തിട്ടുണ്ട്?
എണ്ണത്തിൽ കവിഞ്ഞവർ നമ്മളെ ആക്രമിച്ചട്ടും നമ്മളിപ്പോഴും വിജയികളായി തന്നെയിരിക്കുന്നു.
നീയെന്റെ കൂടെയുണ്ടെങ്കിൽ, നമുക്കിനിയും അതിന് സാധിക്കും.
ലാൻസെലോട്ട്, നമ്മൾ യോദ്ധാക്കളാണ്
ഇത്തരം ലക്ഷ്യങ്ങൾക്കല്ലെങ്കിൽ പിന്നെ എന്തിനു വേണ്ടിയാണ് നമ്മൾ ജീവിക്കുന്നത്?
ആർതർ, നീ യുദ്ധം ചെയ്യുന്നത് ഒരിക്കലും നിലനിൽക്കാത്ത ഒരു ലോകത്തിനു വേണ്ടിയാണ്.
ഒരിക്കലും.
അവിടെ എപ്പോഴും ഒരു യുദ്ധക്കളമുണ്ടാകും..
ഞാൻ മരിക്കുന്നത് ഏതെങ്കിലും ഒരു യുദ്ധത്തിലായിരിക്കും.
അത് എനിക്ക് ഉറപ്പാണ്
ഞാൻ തിരഞ്ഞെടുത്ത യുദ്ധവമാവും അതെന്നാണ് എന്റെ പ്രതീഷ.
പക്ഷേ, ഇത് അത്തരം ഒരു യുദ്ധമാണെങ്കിൽ...
എനിക്കൊരു സഹായം ചെയ്യണം
നമ്മുടെ ഈ ചെറിയ ശ്മശാനത്തിൽ എന്നെ അടക്കം ചെയ്യരുത്
എന്നെ കത്തിക്കണം
എന്നെ കത്തിച്ച് ചാരം കിഴക്കൻ കാറ്റിൽ പറത്തണം.
അവരുടെ പെണ്ണുങ്ങളെ തൊടരുത്
ഈ ആളുകളുമായി നമ്മൾ കലരാൻ പാടില്ല.
ഏത് തരം സന്തതികൾ ഉണ്ടാവുമെന്നാ നീ കരുതുന്നത്?
ദുർബ്ബലർ.
പാതി മനുഷ്യർ
ഇവറ്റകളുമായി കൂടികലർന്ന് സാക്സൺ ചോരയിൽ വെള്ളം ചേർക്കാൻ ഞാനാഗ്രഹിക്കുന്നില്ല
നമ്മുടെ നിയമമനുസരിച്ച് കൈവശപ്പെടുത്തിയ കൊള്ള മുതൽ അനുഭവിക്കുന്നതിൽ നിന്ന് ആർക്കും എന്നെ തടയാനാവില്ല!
അവൻ പറഞ്ഞത് സത്യമാണ്, അച്ഛാ.
പ്രഭോ! എന്റെ പ്രഭോ!
നന്ദിയുണ്ട് പ്രഭോ.
നന്ദി
അവളെ കെന്നേക്ക്
വേണ്ട! വേണ്ട!
നീയെന്നെ വെല്ലുവിളിക്കുകയാണോ?
നീയെന്നെ വെല്ലുവിളിക്കുകയാണെങ്കിൽ, നിന്റെ കൈയ്യിലൊരു വാൾ ഉണ്ടായിരിക്കണം.
എന്റെ ഹൃദയം തുടിക്കുന്ന കാലത്തോളം ഞാൻ ഭരിക്കും. നാവടക്കി ഇരുന്നോളണം നീ.
അല്ലെങ്കിൽ ഞാനത് അരിഞ്ഞുകളയും
വിശുദ്ധ കോടതിയെ വിവരങ്ങൾ ധരിപ്പിക്കാൻ എന്റെ വിശ്വസ്തനായ കാര്യക്കാരൻ... ഹോർട്ടൻ,
ഹോർട്ടൻ?
.. നിങ്ങളോടൊപ്പം ഈ ഉദ്യമത്തിൽ പങ്കുചേരുന്നതായിരിക്കും.
ജോൽസ്, അവന് ഒരു കുതിരയെ തയ്യാറാക്ക്.
ഇതുവഴി
റോമിനോടുള്ള നിങ്ങളുടെ കടമ നിറവേറ്റാൻ എല്ലാവിധ ആശംസകളും.
എനിക്ക് എന്റെ ആളുകളോടും ചില കടമകളൊക്കെയുണ്ട്.
എങ്കിൽ അവരെ വീട്ടിലെത്തിക്കൂ.
നമ്മൾ രാത്രി വിശ്രമിക്കുകയാണെങ്കിൽ വന്മതിലിലേക്ക് മൂന്ന് ദിവസത്തെ യാത്രയുണ്ടാകും.
നമ്മൾ വിശ്രമിക്കില്ല
മതിലിൽ ഏത് സൈനിക വിഭാഗത്തെയാണ് ഏർപ്പാടാക്കിയിരിക്കുന്നത്?
റോമൻ കാലാൾപടയെ
പിന്നെ ഒരുപക്ഷേ, സാർമേഷ്യൻ യോദ്ധാക്കളുമുണ്ടാവും.
ആർതർ കാസ്റ്റസ് ആണ് അവരുടെ നേതാവ്
ആർതർ? ആരാണ് ആർതർ?
പറഞ്ഞു കേട്ടത് ഒരു മഹാവീരനാണെന്നും ഇതുവരെ ഒരു യുദ്ധത്തിലും തോറ്റിട്ടില്ലെന്നുമാണ്.
ഞാൻ എന്തിന് നിന്നെ വിശ്വസിക്കണം?
നീ നിന്റെ ആളുകളെ തന്നെ വഞ്ചിച്ചവനാണ്.
ആ റോമൻ തോട്ടത്തെ പറ്റി അച്ഛനോട് പറ.
പറയാൻ!
ഒരു ഉയർന്ന കുടുംബം അവിടെ താമസിക്കുന്നുണ്ട്
അവർ റോമിന് വളരെ വേണ്ടപ്പെട്ടവർ ആണ്.
അച്ഛാ, അവരുടെ മോചനദ്രവ്യം കൊണ്ട് സൈനിക പ്രവർത്തനത്തിന്റെ മുഴുവൻ ചെലവും വഹിക്കാം.
പ്രധാന സൈന്യവുമായി ഞാൻ വടക്കു നിന്ന് ആക്രമണം തുടങ്ങും.
നിന്റെ ആളുകളുമായി നീ താഴെയെത്തണം. തെക്കോട്ടേക്കുള്ള അവരുടെ പാലായനം തടയണം.
എല്ലാ ഗ്രാമങ്ങൾക്കും തീ കൊളുത്തണം. എല്ലാവരേയും കൊല്ലണം.
ആണായാലും പെണ്ണായാലും അഥവാ വാൾ പിടിക്കാൻ കഴിയാത്ത കുട്ടിയാണെങ്കിൽ പോലും വിടരുത്.
സാക്സൺ.
എത്ര പേർ?
ആയിരം പേർ.
വോഡ്സുകൾ നമ്മളെ പിന്തുടരുന്നുണ്ട്.
എവിടെ?
എല്ലായിടത്തും.
തിരിച്ചു പോകാം
തിരിച്ചു പോകാം!
ഇതുവഴി!
നിങ്ങൾ എന്തിനാ കാത്തു നിൽക്കുന്നത്?
ഐനിഷ്.
വേതാളം
- അവരെന്താ നമ്മളെ ആക്രമിക്കാത്തത്? - മെർലിന് നമ്മളെ ജീവനോടെ വേണം.
നമ്മൾ അവരെ കൊല്ലണം, മെർലിൻ.
അർട്ടോറിയസിനും യോദ്ധാക്കൾക്കും എന്തോ ഒരു ലക്ഷ്യമുണ്ട്.
ഇല്ല!
അവൻ നമ്മുടെ ശത്രുവാണ്!
ശത്രു സാക്സണുകളാണ്!
- നീയാരാണ്? - ഞാൻ ആർതർ കാസ്റ്റസ്,
സാർമേഷ്യൻ പടയാളികളുടെ സൈന്യാധിപനാണ് ഞാൻ, റോമിലെ ജർമാനിയസ് അയച്ചതാണെന്നെ.
കവാടം തുറക്കൂ.
നിങ്ങൾ വന്നത് ആശ്ചര്യം തന്നെ.
ദൈവത്തിനു നന്ദി.ആർതറും അവന്റെ യോദ്ധാക്കളും
നിങ്ങൾ അധമരായ വോഡ്സുകളുമായി യുദ്ധം ചെയ്തു.
നിങ്ങളെ ഇവിടെ നിന്ന് ഉടൻ ഒഴിപ്പിക്കണമെന്നാ എനിക്കു കിട്ടിയ നിർദ്ദേശം.
പക്ഷേ അത്... അത് അസാധ്യമാണ്
- ആരാണ് അലക്റ്റോ? - ഞാനാണ് അലക്റ്റോ.
അലക്റ്റോ എന്റെ മകനാണ്
ഈ മണ്ണിലുള്ളതെല്ലാം ഞങ്ങൾക്ക് തന്നത് റോമിലെ മാർപ്പാപ്പയാണ്.
- നന്നായി, ഇനി നിങ്ങളത് സാക്സണുകൾക്ക് കൊടുക്കേണ്ടി വരും. - അവർ വടക്കു നിന്ന് ആക്രമണം തുടങ്ങി കഴിഞ്ഞു.
- അങ്ങനെയെങ്കിൽ റോം ഇങ്ങോട്ട് സൈന്യത്തെ അയക്കും. - അവർ അയച്ചത് ഞങ്ങളെയാണ്.
- എത്രയും പെട്ടെന്ന് നമുക്കിവിടം വിടണം. - ഞാനത് നിരസിക്കുന്നു.
പോയി പണിയെടുക്കെടാ! എല്ലാരും!
- പറഞ്ഞത് കേട്ടോ! പോ! - ശരി, ശരി.
- പോ! - എല്ലാവരും പോയി പണിയെടുക്ക്!
പോകാൻ!
നിങ്ങളെ ഇവിടെ നിന്ന് കൊണ്ടു പോകുന്നതിൽ ഞാൻ പരാജയപ്പെട്ടാൽ എന്റെ ആളുകൾക്ക് ഇവിടം വിട്ടു പോവാൻ കഴിയില്ല.
അതുകൊണ്ട് എന്റെ കൂടെ വന്നേ പറ്റൂ
ഇല്ലെങ്കിൽ ഞാൻ നിങ്ങളെ ഹേദ്രിയൻ മതിലിലേക്കുള്ള വഴി നീളെ എന്റെ കുതിരയെ കൊണ്ട് കെട്ടി വലിച്ചുകൊണ്ടു പോകേണ്ടി വരും
പ്രഭോ
ഭവതീ, എന്റെ പടയാളികൾ വിശന്നിരിക്കുകയാണ്.
പോ.
വാ!
വാ. പോകാം, അല്ലേ?
പ്രഭോ, നിങ്ങൾ പ്രശസ്തനായ ആർതർ അല്ലേ?
ഞാൻ ഗാനിസ്. നല്ലൊരു പോരാളിയാണ്. നിങ്ങളെ സേവിക്കുന്നത് എനിക്ക് അഭിമാനമാണ്.
നിങ്ങൾ റോമിൽ നിന്നാണോ?
അല്ലടാ നരകത്തിൽ നിന്ന്.
- പ്രഭോ. - ആരാണാ മനുഷ്യൻ?
ഞങ്ങളുടെ ഗ്രാമത്തിലെ കാരണവരാ.
എന്തിനാണയാളെ ശിക്ഷിച്ചിരിക്കുന്നത്?
- മറുപടി പറ! - അദ്ദേഹം യജമാനൻ മാരിയസിനെ ചോദ്യം ചെയ്തു.
ഞങ്ങൾ ഉണ്ടാക്കുന്ന ഭക്ഷണ സാധനങ്ങൾ എല്ലാം കടൽ കടത്തികൊണ്ടു പോയി വിൽക്കും.
അതിൽ കുറച്ചു ഞങ്ങൾക്കു വേണ്ടി ചോദിച്ചു. അത്ര തന്നെ
എനിക്ക് വിശന്നിട്ട് കുടൽ കരിയുന്നു!
നിങ്ങൾ റോമിൽ നിന്നല്ലേ വരുന്നത്?മാരിയസ് ദൈവത്തിന്റെ പ്രതിനിധിയാണെന്ന് പറയുന്നത് നേരാണോ?
അദ്ദേഹത്തെ ചോദ്യം ചെയ്യുന്നത് പാപമാണോ?
ഞാൻ നിങ്ങളോട് പറയുന്നു
മാരിയസ് ദൈവത്തിന്റെ ആരുമല്ല.
നിങ്ങളെല്ലാം ജനിച്ചതേ സ്വതന്ത്രരായിട്ടാണ്!
ഇയാളെ സഹായിക്ക്
സഹായിക്കാൻ!
ഇനി ഞാൻ പറയുന്നത് കേട്ടോളൂ. അതിക്രൂരമായ ഒരു മഹാസൈന്യം ഈ വഴി കടന്നു വരുന്നുണ്ട്.
അവർ ആരോടും ദയ കാണിക്കില്ല. ഒരാളെയും ബാക്കി വെക്കില്ല.
നിങ്ങളുടെ സാധനങ്ങൾ എടുക്കാൻ കഴിവുള്ളവർ, അതെല്ലാമെടുത്ത്...
നേരെ തെക്കോട്ട് ഹേദ്രിയൻ മതിലിലേക്ക് പുറപ്പെട്ടോളൂ.
അല്ലാത്തവർ ഞങ്ങളുടെ കൂടെ വരട്ടെ
നിനക്കെന്നെ സേവിക്കണമെങ്കിൽ, ഇവരെ യാത്രക്ക് സജ്ജരാക്ക്.
അദ്ദേഹം പറഞ്ഞത് കേട്ടില്ലേ?
നീ പോയി യാത്രക്ക് വേണ്ട ഭക്ഷണവും വെള്ളവും പിടിച്ചെടുക്ക്.
വേഗം നോക്കൂ... ഇല്ലെങ്കിൽ നമ്മളെല്ലാം മരിക്കും.
വേഗം
അവർ കിഴക്കു ഭാഗത്തു നിന്നായിരിക്കും നമ്മളെ ആക്രമിക്കുക
നമ്മൾ രക്ഷപ്പെടുന്നത് തടയാൻ അവർ തെക്കു നിന്നാ വരുന്നത്.
ഇരുൾ വീഴും മുൻപേ അവരിവിടെ എത്തും.
- എത്ര പേരുണ്ട്? - ഒരു മഹാസൈന്യം
തെക്കുഭാഗത്തു കൂടി മാത്രമാണോ രക്ഷപ്പെടാൻ സാധിക്കുക ?
കിഴക്ക് ഭാഗത്തൂടെയും പോകാം
മലയിലൂടെ കിഴക്കോട്ടു പോകുന്ന ഒരു ചവിട്ടടിപ്പാതയുണ്ട്.
അതായത് നമ്മൾ കടക്കേണ്ടത് സാക്സണുകളുടെ അതിർത്തിയാണ്.പക്ഷേ, അതല്ലാതെ വേറെ മാർഗ്ഗമില്ല.
ആർതർ, ഇവരൊക്കെ ആരാണ്?
അവർ നമ്മുടെ കൂടെ വരും
അപ്പോ നമ്മളീ ദൗത്യം പൂർത്തിയാക്കില്ല
- വന്ന് പണിയെടുക്ക്! - പണിയെടുക്കാൻ!
മാറി നിൽക്ക്.
മാറി നിൽക്ക്
മാറി നിൽക്കാൻ!
- എന്താണിത്? - നിങ്ങൾ അകത്തു കേറാൻ പാടില്ല.
ആർക്കും അകത്തു കേറാനാവില്ല. ഇത് വിലക്കപ്പെട്ട സ്ഥലമാണ്.
നിങ്ങളെന്താണ് ചെയ്യുന്നത്? നിർത്തൂ!
ആർതർ, നമുക്കധികം സമയമില്ല
നീ ആ പെരുമ്പറ മുഴക്കം കേൾക്കുന്നില്ലേ?
ഡാഗോനെറ്റ്.
- താക്കോൽ. - അത് പൂട്ടിയിരിക്കുന്നത്
അകത്തു നിന്നാ.
നീ, നീ... ചെല്ല്.
നടക്ക്!
- ഗ്വെയ്ൻ. - (മന്ത്രം ചൊല്ലുന്നു)
(മന്ത്രം ചൊല്ലുന്നു).
ദൈവത്തിന്റെ മന്ദിരത്തിലേക്ക് കയറിയ ഈ ദൂഷകന്മാർ ആരാണ്?
വഴിയിൽ നിന്ന് മാറ്
നിന്റെ ദൈവത്തിന്റെ വേല
അവൻ നിന്റെ പ്രാർത്ഥനയ്ക്ക് ഉത്തരം നൽകുന്നത് ഇങ്ങനെയാണോ?
ആരെങ്കിലും ജീവനോടെ ഉണ്ടോ എന്ന് നോക്ക്.
ഈ വിശുദ്ധ സ്ഥലത്ത് കാല് കുത്താൻ നിങ്ങൾക്ക് എങ്ങനെ ധൈര്യം വന്നു?
- അവൻ ഒരു ദൈവപുരുഷനായിരുന്നു. - എന്റെ ദൈവത്തിന്റെയല്ല!
- ഇതിന് ജീവനില്ല - ഈ മണത്തിന്റെ അർത്ഥം എല്ലാവരും മരിച്ചു എന്നാണ്
നീ... നീ ഇവിടെ നിന്ന് അനങ്ങിയാൽ ഇവന്റെ കൂടെ പോകേണ്ടി വരും.
ആർതർ!
എന്നെ പേടിക്കേണ്ട.
വെള്ളം! കുറച്ചു വെള്ളം തരൂ!
അവന്റെ കൈ ഒടിഞ്ഞിട്ടുണ്ട്.
അവന്റെ കുടുംബം?
അവൾ വോഡ്സുകളുടെ കൂട്ടത്തിൽ പെട്ടതാ
ഞാനൊരു റോമൻ ഉദ്യോഗസ്ഥനാണ്
നീയിപ്പോൾ സുരക്ഷിതയാണ്
- നീ സുരക്ഷിതയാണ് - നിങ്ങൾ ചെയ്യുന്നത് നിർത്തൂ!
എന്തു ഭ്രാന്താണിത്?
- അവരെല്ലാം അവിശ്വാസികളാണ്! - ഞങ്ങളും
ദൈവം അവർക്കു വിധിച്ച കർത്തവ്യം ചെയ്യാനവർ വിസമ്മതിച്ചു
അവരുടെ മരണം മറ്റുള്ളവർക്ക് ഒരു പാഠമാകണം!
നീ പറഞ്ഞതിന്റെ അർത്ഥം അവർ നിന്റെ കുടിയാന്മാരാകാൻ വിസമ്മതിച്ചു എന്നാണ്
നീ ഒരു റോമാക്കാരനാണ്
നിനക്ക് മനസ്സിലാവും
പിന്നെ നീയൊരു ക്രിസ്ത്യാനിയുമാണ്
നീ! അവളെ രക്ഷിച്ചു!
- പ്രഭോ! - വേണ്ട! വേണ്ട, നിർത്തൂ!
ഞങ്ങൾ മതിലിനപ്പുറത്ത് എത്തിയാൽ ഈ മതനിന്ദയ്ക്ക് നിന്നെ ശിക്ഷിച്ചിരിക്കും.
എങ്കിൽ ഇപ്പോൾ നിന്നെ കൊന്ന് ഞാനെന്റെ വിധി നിശ്ചയിക്കും.
ഞാനും അവരോടൊപ്പം മരിക്കാൻ തയ്യാറായിരുന്നു
അതെ, ഞാനവരെ ശരിയായ സ്ഥലത്തേക്ക് നയിക്കും
ഈ പാപികളെ ബലിയർപ്പിക്കണമെന്നത് ദൈവകൽപ്പനയാണ്
അങ്ങനെ മാത്രമേ അവരുടെ ആത്മാക്കളെ രക്ഷിക്കാനാവൂ
എങ്കിൽ ഞാനവന്റെ ആഗ്രഹം സഫലമാക്കുകയാണ്
- അവരെയെല്ലാം തിരികെ കേറ്റ് - ആർതർ.
അവരെ തിരികെ കേറ്റാൻ!
ഈ പാപികളെ ബലിയർപ്പിക്കണമെന്ന ദൈവത്തിന്റെ ഹിതം നിങ്ങൾ കാണുന്നില്ലേ?
- എന്നെ വിടൂ,... അവർ പാപികളാണ്! - അകത്ത് കേറ്!
നമ്മൾ വളരെ പതുക്കെയാ നീങ്ങുന്നത്
ആ പെണ്ണും കുട്ടിയും രക്ഷപ്പെടുമെന്ന് തോന്നുന്നില്ല.
ആ കുടുംബങ്ങളെ നമുക്ക് സംരക്ഷിക്കാം. പക്ഷേ ഇവർക്കു വേണ്ടി നമ്മൾ സമയം വെറുതേ കളയുകയാണ്.
നമ്മൾ അവരെ ഉപേക്ഷിക്കില്ല
സാക്സണുകൾ നമ്മളെ കണ്ടെത്തിയാൽ പിന്നെ, നമ്മൾ യുദ്ധം ചെയ്യേണ്ടി വരും
എങ്കിൽ നിന്റെ കോപം അവർക്കായ് കരുതി വച്ചോളൂ.
ഇത് റോമിന്റെ പരീക്ഷണമാണോ അതോ ആർതിന്റെയോ?
- ആർതർ. - അവന് എങ്ങനെയുണ്ട്?
നല്ല ചൂടുണ്ട്.
ധീരനായ കുട്ടി.
നിന്റെ ചില വിരലുകൾ മടങ്ങി കിടക്കുവാ.
ഞാനത് വലിച്ച് ശരിയാക്കി തരാം.
അങ്ങനെ ചെയ്തില്ലെങ്കിൽ പിന്നീട് നിനക്കത് ഉപയോഗിക്കാൻ പറ്റാതാവും.
അവരെന്നെ ഒത്തിരി പീഡിപ്പിച്ചു
യന്ത്രങ്ങൾ കൊണ്ട്
എനിക്ക് അറിയാത്തത്ത കാര്യങ്ങളെക്കുറിച്ചു പറയാൻ നിർബന്ധിച്ച് അവരെന്നെ ക്രൂരമായി പീഡിപ്പിച്ചു..
അപ്പോൾ...
ഇരുട്ടിൽ നിന്ന് ഞാൻ നിങ്ങളുടെ ശബ്ദം കേട്ടു.
ഞാൻ ഗുനേവേർ
നിങ്ങൾ ആർതർ...
വന്മതിലിലെ യോദ്ധാവ്
ഞാൻ....
സ്വന്തം ജനങ്ങളെ കൊല്ലുന്ന പേരുകേട്ട ബ്രിട്ടീഷുകാരൻ.
തെക്കു നിന്നു വന്ന കാല്പാടുകൾ ഞാൻ കണ്ടു. പക്ഷേ, തിരിച്ചു പോയതിന്റെ അടയാളങ്ങളൊന്നുമില്ല.
വളരെ വേഗത്തിൽ സഞ്ചരിക്കുന്ന കുതിരപടയുടേതാണ്.
റോമൻ കുതിരപ്പട ആയിരിക്കാം.
യോദ്ധാക്കൾ ആയിരിക്കാം
നമ്മൾ അവരുടെ പിന്നാലെയുണ്ടെന്ന് അവർക്ക് മനസ്സിലായിട്ടുണ്ട്.
അവർ മലയിലൂടെ കിഴക്കോട്ട് പോവുകയാവും.
ദൈവത്തിൻറെ പുണ്യ പ്രവൃത്തി അശുദ്ധമാക്കപ്പെട്ടു.ഞാനൊരു ദൈവദാസനാണ്
വേണ്ട, ദയവായി, ഞാൻ...
അയാൾ പറയുന്നത് അവർ ഇവരെ പൂട്ടിയിട്ട് കുടുംബങ്ങളുമായി രക്ഷപ്പെട്ടെന്നാണ്.
അർട്ടോരിയസ് എന്നു പേരുള്ള ആരോ ആണവരെ കൊണ്ടുപോയത്
അതവനാണ്
ആർതർ.
നിന്റെ ആളുകളുമായി കിഴക്കോട്ട് പോ. എന്നിട്ട് വേട്ട തുടങ്ങിക്കോ.
ഞാൻ പ്രധാന സൈന്യവുമായി മതിലിലേക്ക് പോവുകയാണ്.കുടുംബത്തെ അങ്ങോട്ട് എത്തിക്ക്.
- അപ്പോൾ പുരോഹിതന്മാരെയോ? - അവരെ കിട്ടിയയിടത്ത് തന്നെ തിരിച്ചാക്കിയേക്ക്.
ഞാനൊരു ദൈവദാസനാണ്!
ദയവായി, ഞാൻ... ഞാനൊരു ദൈവദാസനാണ്.
കൈയ്യെടുക്കെടാ, മഹാപാപീ!
എല്ലാം കത്തിച്ചേക്ക്
നിങ്ങളുടെ വീരകഥകൾ അച്ഛൻ എനിക്കു പറഞ്ഞു തന്നിട്ടുണ്ട്
ശരിക്കും?
നീയെന്തൊക്കെയാ കേട്ടത്?
നാടോടിക്കഥകൾ
സത്യമാണോ എന്ന് സംശയം തോന്നും വിധം ഗംഭീരമായ ധൈര്യത്തിന്റെയും ത്യാഗത്തിന്റെയും കഥകൾ.
ആർതറും പടയാളികളും
ബ്രിട്ടന്റെയും റോമിന്റെയും നായകൻ.
എന്നിട്ടും നിങ്ങളുടെ കൂറ് റോമിനോടാണ്.
അവർക്കവകാശപ്പെടാത്തത് പിടിച്ചു വാങ്ങുന്നവരോട്.
നിങ്ങളുടെ ആളുകളെ പോലും ജന്മനാട്ടിൽ നിന്ന് പിടിച്ചെടുത്തതാണവർ.
നോക്ക് പെണ്ണേ, എന്നേയും എന്റെ ആളുകളേയും പറ്റി എല്ലാമറിയാമെന്ന് നടിക്കരുത്.
ബ്രിട്ടനിലെ എത്ര പേരെ നിങ്ങൾ കൊന്നിട്ടുണ്ട്?
എത്ര പേർ എന്നെ കൊല്ലാൻ ശ്രമിച്ചിട്ടുണ്ടോ അത്രയും പേരെ.ജീവിക്കാനാഗ്രഹമുള്ള ഏതൊരുവനും സ്വാഭാവികമായി ചെയ്യുന്നതാണത്.
മൃഗങ്ങളും ജീവിക്കുന്നുണ്ട്! പിറന്ന മണ്ണിൽ സ്വതന്ത്രനായ് ജീവിക്കുക എന്നത് ഏതൊരു മനുഷ്യന്റേയും സ്വാഭാവിക ആഗ്രഹമാണ്.
ഈ നാടാണ് എന്റെ സ്വദേശം.
നിങ്ങളുടെ സ്വദേശം ഏതാണ്, ആർതർ?
നിന്റെ കൈ എങ്ങനെയുണ്ട്?
ഞാൻ ജീവിക്കും, വാക്കു തരുന്നു
നിങ്ങളുടെ ഹൃദയത്തെ വശീകരിക്കുന്ന ഒന്നും എന്റെ നാട്ടിലില്ലേ?
നിങ്ങളുടെ അച്ഛൻ വിവാഹം കഴിച്ചത് ബ്രിട്ടനിൽ നിന്നാണ്.
അദ്ദേഹം പോലും കണ്ടെത്തിയിരിക്കണം, പ്രിയ്യപ്പെട്ട എന്തെങ്കിലുമൊന്ന്.
സാക്സണുകൾ.
നമുക്കിവിടെ ഉറങ്ങാം. ആ മരങ്ങൾക്കു കീഴെ കൂടാരം കെട്ടിക്കോ.
- ട്രിസ്റ്റൻ. - നിനക്ക് ഒന്നുകൂടി പുറത്തേക്ക് പോകണോ?
ഇതൊരു സുന്ദരമായ നാടല്ലേ?
നിനക്കെങ്ങനെ തോന്നുണ്ടെങ്കിൽ ആയിക്കോട്ടെ
നിങ്ങൾ വരുന്നിടം ഇത്രേം ഗംഭീരമാണോ?
കരിങ്കടലല്ലേ ദേശം?
എനിക്ക് ഇത് സ്വർഗ്ഗമാണ്.
എനിക്ക് സ്വർഗ്ഗത്തിൽ വിശ്വാസമില്ല. ഞാൻ ജീവിക്കുന്നത് നരകത്തിലാണ്.
പക്ഷേ,നിന്നെപ്പോലുള്ളവരാണ് ആ സ്വർഗ്ഗത്തിലെങ്കിൽ എന്നെയും അങ്ങോട്ട് കൊണ്ടുപോകൂ
മഞ്ഞും മഴയും ഒരേ നേരത്ത്
ദുശ്ശകുനമാണ്
മാർപ്പാപ്പ പറഞ്ഞ സ്ഥലം ഇതാവണം. അവർ നമുക്കു വേണ്ടി സൈന്യത്തെ അയക്കും.
അത് കാണാൻ എങ്ങനെയാ.... നിങ്ങളുടെ വീട്?
ഞങ്ങൾ ആടുകളെ ബലി കൊടുത്ത്, അവയുടെ ചോര കുടിച്ച് തീയ്ക്ക് ചുറ്റും നഗ്നരായി നൃത്തം ചെയ്യുമായിരുന്നു.
എനിക്ക് ഓർമ്മയുള്ളത്....
വീടും....
ചക്രവാളം മുതൽ ചക്രവാളം വരെ നീണ്ടു കിടക്കുന്ന പച്ച പുൽതകിടിയുടെ മഹാസാഗരവും ആണ്, എത്ര യാത്ര ചെയ്താലും മതിവരില്ല.
സങ്കൽപ്പിക്കാൻ പോലും കഴിയാത്ത വിധത്തിലുള്ള വലിയ നീലാകാശം.
അതിരില്ലാത്ത ദേശങ്ങൾ
അതിനെയാണ് ചിലർ സ്വാതന്ത്ര്യം എന്നു വിളിക്കുന്നത്.
അതുകൊണ്ടാണ് നമ്മൾ നമ്മുടെ മണ്ണിനും മക്കൾക്കും വേണ്ടി പോരാടുന്നത്.
നമ്മുടെ സ്വന്തം വിധി തിരഞ്ഞെടുക്കാനുള്ള അവകാശം.
അപ്പോൾ, ലാൻസെലോട്ട്, നിങ്ങളും ഞാനും ഒരേ പോലെയാണ്.
പിന്നെ നിങ്ങൾ വീട്ടിലെത്തിയാൽ വിവാഹമൊക്കെ കഴിച്ച് കുട്ടികൾ ഒക്കെയായി സുഖമായി കഴിയുമോ?
ഞാൻ ഒത്തിരി കുട്ടികളെ കൊന്നിട്ടുണ്ട്.
അതാഗ്രഹിക്കാൻ എനിക്കെന്ത് അവകാശം?
കുടുംബമില്ല, മതമില്ല.
ഇതിലൊന്നും നിങ്ങൾക്ക് വിശ്വാസമില്ലേ?
എനിക്കു നിന്നേയും ആ കുട്ടിയേയും അവിടെ മരിക്കാൻ വിടാനാകുമായിരുന്നു.
നീയെന്നെ ചതിച്ചു
അദ്ദേഹം നിങ്ങളെ ഉപദ്രവിക്കാൻ വന്നതല്ല
ഈ രാത്രി നമുക്കിടയിൽ സമാധാനം പുലരട്ടെ, ആർതർ കാസ്റ്റസ്.
അപ്പോൾ റോമാക്കാർ പോവുകയാണ്. സാക്സണുകൾ വരികയും.
നമുക്കറിയാവുന്ന ലോകം, നമ്മൾ എന്തിനു വേണ്ടി യുദ്ധം ചെയ്തുവോ, ആ ലോകം അവസാനിക്കുകയാണ്.
ഇനി നമുക്ക് പുതിയൊരു ലോകം കെട്ടിപ്പടുക്കാം.
നിന്റെ ലോകം മെർലിൻ, എന്റെയല്ല. ഞാനെന്നും റോമിൽ തന്നെയായിരിക്കും.
സമാധാനം കണ്ടെത്താനാണോ? സാക്സണുകൾ റോമിലേക്ക് വന്നുകൊണ്ടിരിക്കുകയാണ്.
എന്നെ വിശ്വസിച്ച് കൂടെ വന്ന എന്റെയാളുകളെ ഞാൻ ശത്രുക്കൾക്ക് ഒറ്റിക്കൊടുക്കില്ല.
എന്റെ ശത്രു റോം ആണ്. ആർതർ അല്ല.
ഇനി നമുക്കിടയിൽ യുദ്ധങ്ങൾ വേണ്ട.
നീയത് പറയേണ്ടത് എന്റെ കൺമുന്നിൽ വെച്ച് നീ കൊന്ന യോദ്ധാക്കളോടാണ്.
അവരുടെ അസ്ഥികൾ ഈ മണ്ണിലാണ് അടക്കം ചെയ്തിട്ടുള്ളത്.
നമുക്കെല്ലാം സഹോദരങ്ങളെ നഷ്ടപ്പെട്ടിട്ടുണ്ട്.
ഞാൻ പറയുന്ന നഷ്ടത്തെ പറ്റി നിനക്കൊന്നുമറിയില്ല!
ഞാനത് നിന്നെ ഓർമ്മിപ്പിക്കണോ?
ഗ്രാമത്തിലെ ആക്രമണം... പാവം പെണ്ണുങ്ങളുടെ രോദനങ്ങൾ...
അമ്മാ!
ആർറ്റോറിയസ്!
അമ്മാ!
അമ്മയെ രക്ഷിക്കാൻ ഞാനെന്റെ അച്ഛന്റെ കുഴിമാടത്തിലേക്ക് പാഞ്ഞു.
നിന്നെ കൊല്ലാൻ.
അച്ഛാ, നിങ്ങളുടെ വാൾ എനിക്ക് തരൂ.
ആ തീയുടെ ചൂട് ഇപ്പോഴും എന്റെ മുഖത്തുണ്ട്.
അവളുടെ മരണം ഞാനാഗ്രഹിച്ചതല്ല.
നിന്നെ പോലെ അവളും ഞങ്ങളുടെ ചോരയായിരുന്നു.
ഞങ്ങളെ കൂട്ടക്കുരുതിയിലേക്ക് തള്ളിവിടാനായിരുന്നുവെങ്കിൽ, പിന്നെ ഇത്രയും പേരെ രക്ഷിച്ചതെന്തിനായിരുന്നു?
എന്റെ ആളുകൾ കരുത്തരാണ്. പക്ഷേ അവർക്കൊരു യഥാർത്ഥ നേതാവിനെ വേണം.
നിനക്ക് എന്തും ചെയ്യാൻ കഴിയുമെന്നവർ വിശ്വസിക്കുന്നു.
സാക്സണുകളെ പരാജയപ്പെടുത്താൻ അവർക്ക് യുദ്ധത്തിന്റെ രാജാവിനെ വേണം.
കാട്ടിൽ വെച്ച് നിന്നെ ഞാൻ വെറുതെ വിട്ടത് എന്തിനായിരുന്നെന്നാ നീ കരുതുന്നത്?
നിന്റെ വാൾ ഈ മണ്ണിലെ ഇരുമ്പു കൊണ്ട് ഉണ്ടാക്കിയതാണ്. ബ്രിട്ടന്റെ അഗ്നിയിലാണ് അത് ഉരുവായത്.
നിന്റെ അമ്മയോടുള്ള സ്നേഹമാണ് വാളിനെ മോചിപ്പിച്ചത്. എന്നോടുള്ള വെറുപ്പല്ല
സ്നേഹം, ആർതർ.
- ഇതാണ് നിങ്ങളുടെ നിയോഗം - ഒരു നിയോഗവുമില്ല
ഉള്ളത് സ്വതന്ത്ര ഇച്ഛകൾ മാത്രമാണ്
എങ്കിൽ നിന്റെ യോദ്ധാക്കളുടെ സ്വതന്ത്ര ഇച്ഛകൾ എന്താണ്?
അവർ വ്യർത്ഥമായി മരിക്കണോ?
അവനെ പിടിക്ക്!
വേണ്ട!
വേണ്ട...
എന്റെ കൈയ്യിൽ ചെക്കനുണ്ട്!
- അവനെ കൊല്ല്! - വേണ്ട. അവനെ വിടൂ
അവനെ കൊല്ലാൻ!
ഇരിക്ക്!
നിന്റെ കൈ ശരിയായെന്ന് തോന്നുന്നല്ലോ.
അർറ്റോറിയസ്!
എന്തെങ്കിലും പ്രശ്നമുണ്ടോ?
ഉം?
നിങ്ങൾക്ക് രണ്ട് വഴികളുണ്ട്
ഒന്നുകിൽ കൂടെ നിൽക്കാം അല്ലെങ്കിൽ മരിക്കാം.
ആയുധങ്ങൾ താഴെയിടൂ.
- താഴെയിടാൻ - അതെ!
- നീയെത്ര പേരെ കൊന്നു? - നാലു പേരെ.
ഇന്നത്തെ തുടക്കം മോശമല്ല!
ആയുധങ്ങൾ മൂർച്ച കൂട്ടുകയാണ്. അവർ അടുത്തെത്തി കഴിഞ്ഞു. നമുക്കധികം സമയമില്ല
നീ മുന്നിൽ വിട്ടോ.
നിന്റെ നഷ്ടത്തിൽ എനിക്കു വിഷമമുണ്ട്
എന്റെ പിതാവിന് വഴി തെറ്റി
ഞങ്ങളുടെ മാർഗ്ഗത്തിൽ തന്നെ നിൽക്കാൻ സഭ സഹായിക്കുമെന്ന് അദ്ദേഹം എപ്പോഴും പറയാറുണ്ടായിരുന്നു.
അച്ഛൻ കാരണം ദുരിതത്തിലായവർക്ക് അത് കൊണ്ടൊരു ഗുണവുമുണ്ടായില്ല.
അദ്ദേഹം തിരഞ്ഞെടുത്ത വഴി സഭയുടേതിൽ നിന്നും ഒത്തിരി അകലെയായിരുന്നു, അലക്റ്റോ.
അത് റോമിലുമല്ലായിരുന്നു.എന്റെ അച്ഛൻ വിശ്വസിച്ചത് എന്താണോ അത് തന്നെയായിരുന്നു റോമും വിശ്വസിച്ചിരുന്നത്.
എന്ത്, ചില ആളുകൾ ജനിക്കുന്നത് അടിമകൾ ആകാനെന്നോ? അല്ല, അതൊന്നും സത്യമല്ല.
ആണ്! അദ്ദേഹം അങ്ങനെ പറഞ്ഞിരുന്നു.
എനിക്ക് മറ്റാരേക്കാളും പ്രിയ്യപ്പെട്ട പെലീജിയസ് എന്ന ഒരാൾ അവിടെയുണ്ട്,
അദ്ദേഹം പഠിപ്പിക്കുന്നത് മനുഷ്യരെല്ലാം സ്വതന്ത്രരും സമന്മാരുമാണെന്നാ.
പിന്നെ എല്ലാവർക്കും സ്വന്തം വിധി തിരഞ്ഞെടുക്കാൻ അവകാശമുണ്ടന്നും.
പഠിപ്പിക്കുകയോ? എങ്ങനെ?
ഒരു വർഷം മുൻപ് അവർ പെലീജിയസിനെ കൊന്നതല്ലേ?
അദ്ദേഹത്തിന്റെ ഉപദേശങ്ങൾ കാരണം ജർമാനിയസും കൂട്ടരും പൊറുതി മുട്ടിയിരുന്നു.
അവർ അദ്ദേഹത്തെ ഭ്രഷ്ട് കൽപ്പിച്ചു കൊന്നു.
നിങ്ങൾ പറയുന്ന റോം നിലവിലില്ല,
നിങ്ങളുടെ സ്വപ്നങ്ങളിലല്ലാതെ.
- വേറെ വഴിയൊന്നുമില്ല? - ഇല്ല. മഞ്ഞുകട്ടകൾ മുറിച്ചുകടക്കേണ്ടി വരും
അവരോട് വണ്ടിയിൽ നിന്നിറങ്ങി നടക്കാൻ പറ.
- യോദ്ധാക്കളേ... - നന്നായി, ഞാൻ ഓടിയോടി തളർന്നു.
പിന്നെ ഈ സാക്സണുകൾ അടുത്തെത്തും തോറും എനിക്കെന്തോ ആകെയൊരു അസ്വസ്ഥത പോലെ.
അല്ലെങ്കിലും ഒന്നിനേയും ഭയക്കുന്ന ശീലം എനിക്കില്ലല്ലോ
- ഈ കോലാഹലത്തിന് അറുതി വരുത്താൻ കഴിയുന്നതിൽ സന്തോഷമുണ്ട്. - അവസാനം ഈ തന്തയില്ലാത്തവൻമാരെ ഒന്നു കാണാൻ പറ്റിയല്ലോ.
ഇവിടെ. ഇപ്പോൾ
ജോൽസ്!
നിങ്ങൾ രണ്ടാളും, കുതിരകളെ നോക്കണം.
ഗാനിസ്, നീ ഇവരെ നയിക്കണം.
പ്രധാന സാക്സൺ സൈന്യം ഉൾ നാട്ടിലാണ്,
മതിലിന്റെ തെക്ക് ഭാഗം എത്തും വരെ നിങ്ങൾ അതിർത്തിയിലൂടെ പോവുകയാണെങ്കിൽ നിങ്ങൾ സുരക്ഷിതരായിരിക്കും.
- പക്ഷേ, ഇരുനൂറു പേർക്കെതിരെ നിങ്ങൾ ഏഴു പേർ മതിയോ? - എട്ടു പേരുണ്ട്
നീ വേറെയൊരു വില്ല്‌ എടുത്തോ.
- ഞാനും കൂടെ യുദ്ധം ചെയ്യാം. - എത്രയും വേഗം സ്ഥലത്തെത്താൻ നോക്ക്.
ഇവനാണ് ഇപ്പോൾ നിങ്ങളുടെ നേതാവ്. അവൻ പറയുന്നത് അനുസരിക്കണം. മനസ്സിലായോ?
- ശരി, പ്രഭോ. - പോ. പോ!
ശരി. വരൂ.... പോകാം!
എനിക്ക് യുദ്ധം ചെയ്യാൻ കഴിയും.
വേണ്ട. നടന്നതിനെല്ലാം സാക്ഷി നീയൊരാൾ മാത്രമാണ്.
ഒരു കാര്യം മാത്രം നീ ചെയ്താൽ മതി. എല്ലാ വിവരങ്ങളും റോമിലെത്തിക്കണം.
ഞാൻ ആജ്ഞ തരുന്നതു വരെ കാത്തിരിക്കുക.
നീ പേടിച്ച പോലുണ്ടല്ലോ.
വിരഹ ദുഃഖം പേറുന്ന അസംഖ്യം ആളുകളാണ് ആ നിൽക്കുന്നത്.
പേടിക്കേണ്ട. നിന്നെ ബലാൽസംഘം ചെയ്യാൻ അവരെ ഞാനനുവദിക്കില്ല
വില്ലാളികളേ!
- അവർ പരിധിക്കപ്പുറത്താണ് - എനിക്കതു കാണാം.
അവർ ക്ഷണപത്രം കാത്തു നിൽക്കുകയാണെന്നു തോന്നുന്നു. ബോഴ്സ്, ട്രിസ്റ്റൻ.
അവർ പരിധിക്കും ഒരുപാട് അപ്പുറത്താണ്
ശ്രേണിയുടെ ചിറക് ലക്ഷ്യം വെക്കണം. അവർ കൂട്ടം കൂടട്ടെ..
- നിര തെറ്റിക്കരുത്! - നിര തെറ്റിക്കരുത് നിര തെറ്റിക്കരുത്
- നിര തെറ്റിക്കരുത്! - നിര തെറ്റിക്കരുത്
നിര തെറ്റിക്കരുത് നിര തെറ്റിക്കരുത് ,കൊന്നുകളയും ഞാൻ.
ഇത് തകരുകയാണ്. പിറകോട്ട് പോ
പിറകോട്ട് പോ
പൊരുതാൻ തയ്യാറായിക്കോ.
- ഡാഗ്! - അവനെ വലയം ചെയ്യ്
- വില്ലാളികളേ നടക്കൂ! നടക്കൂ! - മുന്നോട്ട്!
മുന്നോട്ട്! മുന്നോട്ട്! കൊല്ലവനെ!
മഞ്ഞുകട്ട തകരുന്നു!
കൊല്ലവനെ
ഡാഗ്!
പിന്നോട്ട്! പിന്നോട്ട്!
ഡാഗ്!
പിന്നോട്ട്! ആർതർ!
കൊല്ലവനെ!
ഞങ്ങളെ സഹായിക്ക്!
പോകല്ലേ
ഡാഗോനെറ്റ്! പോവല്ലേടാ!
ഓ, ദൈവമേ!
കർത്താവ് കാത്തു. ഇത്രയധികം പ്രതികൂല സാഹചര്യങ്ങൾ അതിജീവിച്ച് ഇങ്ങെത്തിയല്ലോ..
അലക്റ്റോ, ഞാൻ നിന്നെയൊന്ന് കാണട്ടെ
- ദയവായി വഴിയിൽ നിന്ന് മാറൂ! - നീ വിജയിച്ചു!
കുഞ്ഞ് അലക്റ്റോ, ഞാൻ നിന്നെയൊന്ന് കാണട്ടെ
നീ ഇവിടെയെത്തി
- ലൂക്കൻ! - ഡാ, ചെക്കാ... നിക്കെടാ!
നമ്മുടെ വീരയോദ്ധാക്കൾ.
ഇനി മുതൽ നിങ്ങൾ സ്വതന്ത്രരരാണ്!
ആ കടലാസുകൾ ഇങ്ങു താ. വേഗം, വേഗം.
റോമൻ സാമ്രാജ്യത്തിലുടനീളം നിങ്ങൾക്ക് സുരക്ഷിതരായി സഞ്ചരിക്കാനുള്ള അനുമതി.
എടുത്തോളൂ, ആർതർ.
ബിഷപ്പ് ജർമാനിയസ്
എന്റെ അച്ഛന്റെ സുഹൃത്ത്.
നീയിപ്പോൾ സ്വതന്ത്രനാണ്
നിനക്ക് പോകാം
ബോഴ്സ്.
ബോഴ്സ്!
ഡാഗോനെറ്റിന് ഉള്ളതാ.
ഇതവനെ സ്വതന്ത്രനാക്കില്ല.
അവൻ എപ്പഴേ സ്വതന്ത്രനായിരിക്കുന്നു
അവർ മരിച്ചു പോയടോ!
വിട തരൂ, സ്നേഹിതാ
വൈകാതെ നമ്മൾ വീണ്ടും കാണും.
നമുക്ക് കുടിക്കാം
കുടിച്ചോ
വാളില്ലാത്ത കുഴിമാടം.
ഇതെന്റെ അച്ഛന്റെ ആഗ്രഹമായിരുന്നു അദ്ദേഹം ഇവിടെ വെച്ച് മരിക്കുകയാണെങ്കിൽ,
അദ്ദേഹത്തിന്റെ യോദ്ധാക്കളോടൊപ്പം അടക്കണമെന്നത്.
അദ്ദേഹം യുദ്ധത്തിലാണോ മരിച്ചത്?
ഇത് കുടുംബത്തിന്റെ പരമ്പരാഗത ആചാരമാണ്
നിങ്ങൾക്ക് ഇവിടെ ഒന്നും ബാക്കിയില്ല എന്ന് നിങ്ങൾ വിശ്വസിക്കുന്നതിന്റെ കാരണം എനിക്ക് മനസ്സിലായി.
നിങ്ങളും യോദ്ധാക്കളും ചെയ്ത കാര്യങ്ങൾ ഒഴികെ.
നിങ്ങൾക്ക് നിങ്ങളുടെ കർമ്മങ്ങളുണ്ട്.
മഹത്തായ ലക്ഷ്യത്തിനു വേണ്ടിയല്ലെങ്കിൽ ഏത് കർമ്മവും അർത്ഥശൂന്യമാകും.
നിലവിലില്ലാത്ത റോമിനെ സംരക്ഷിക്കാനായിരുന്നു ഞങ്ങൾ യുദ്ധം ചെയ്തിരുന്നത്.
ആ കർമ്മത്തിന്റെ പേരിലാണോ ഞാൻ വിധിക്കപ്പെടുക?
നിങ്ങളുടേതല്ലാത്ത കാര്യത്തിനു പോലും നിങ്ങൾ പോരാടി.
നിങ്ങൾക്ക് രക്ഷപ്പെടാൻ കഴിയുന്ന നേരത്തും നിങ്ങൾ ദുഷ്ടൻമാരെ കൊന്നൊടുക്കി.
ഇതെല്ലാം നിങ്ങൾ ചെയ്തിരുന്നത് ഒരു കാരണവുമില്ലാതെ ആയിരുന്നോ?
പെലീജീയസ് ഒരിക്കലെന്നോടു പറഞ്ഞിരുന്നു, പ്രത്യാശയുടെ അന്ത്യത്തേക്കാൾ....
മോശമായ മരണം വേറെയില്ലെന്ന്.
നിങ്ങളും ഞാനും കാവ്യങ്ങളിൽ ജീവിക്കുന്ന വിനീതവിധേയരല്ല.
നമ്മൾ നമ്മുടെ തന്നെ സമയം കൊണ്ട് അനുഗ്രഹിക്കപ്പെടുകയും ശപിക്കപ്പെടുകയും ചെയ്തിരിക്കുന്നു.
ഒരുപക്ഷേ, നമ്മുടെ പ്രവർത്തികൾ തന്നെയാവാം നമ്മുടെ ശാപവും...
അനുഗ്രഹവും.
നിങ്ങൾ എന്തിനെയാണ് ഭയപ്പെടുന്നത്, ആർതർ?
നീങ്ങളീ രാജ്യത്തെ പോലെയാണ് .
റോമക്കാരനായ അച്ഛനുള്ള ബ്രിട്ടീഷുകാരൻ.
റോം മരിച്ചു പോയി
ഈ സ്ഥലം, ഈ മണ്ണാണ് നിങ്ങളുടെ വീട്....
നിങ്ങൾ പ്രിയപ്പെട്ടെതെന്ന് കരുതി മുറുകെ പിടിക്കുന്ന എല്ലാത്തിന്റെയും സ്വാതന്ത്ര്യത്തിന്റെ അവസാനത്തെ കാവൽമാടമാണിത്.
ഇതാണ് നിങ്ങളുടെ ജനങ്ങൾ.
അച്ഛാ, ഞാൻ തോറ്റു പോയി
ശത്രുവിന് നിന്നോടുള്ള ബഹുമാനം നീ കളഞ്ഞുകുളിച്ചു.
ഈ അപമാനത്തിന് ഞാനെന്റെ ജീവൻ തരാം.
വേണ്ട.
വേണ്ട, മകനേ.
റീവാൾഡ്.
ഇനി നീയാണ് ഉപസൈന്യാധിപൻ
അതെ. നീയെനിക്ക് മകനെ പോലെയാണ്.
നാളെ എന്തു സംഭവിക്കുമെന്ന്...
നമുക്ക് അറിയാൻ കഴിയില്ല.
ആർതർ, മതിലിലേക്ക് വരൂ
- സാക്സണുകൾ ഇവിടെ എത്തിയിരിക്കുന്നു - വഴി തരൂ! വഴി തരൂ!
യോദ്ധാക്കളെ, നിങ്ങളോടൊപ്പമുള്ള എന്റെ യാത്ര ഇവിടെ അവസാനിക്കുകയാണ്
ഇനി ദൈവം നിങ്ങൾക്കൊപ്പം ഉണ്ടാകും
ആർതർ, ഇത് റോമിന്റെ യുദ്ധമല്ല
ഇത് നിന്റെ യുദ്ധവുമല്ല
ഉറച്ചു നിൽക്കുക!
ഇത്രയും കാലം നമ്മൾ ഒരുമിച്ചായിരുന്നു,
പരീക്ഷണങ്ങളെ നേരിട്ടപ്പോഴും, രക്തം ചിന്തിയപ്പോഴുമെല്ലാം.
സ്വാതന്ത്ര്യത്തിനു വേണ്ടിയല്ലെങ്കിൽ പിന്നെന്തിനായിരുന്നു അതെല്ലാം?
ഇപ്പോൾ നമ്മൾ അതിനടുത്തു എത്താറായപ്പോൾ, അവസാനം നമ്മൾ അത് നേടിയെടുക്കാൻ നേരത്ത്....
എന്നെ നോക്ക്!
- അപ്പോൾ ഇതെല്ലാം വെറുതെയായിരുന്നോ? - നീ എന്നോടു തന്നെയാണോ ചോദിക്കുന്നത്?
മറ്റെല്ലാരേക്കാളും നിനക്ക് എന്നെ നന്നായി അറിയാവുന്നതല്ലേ?
എങ്കിലിതു ചെയ്യരുത്. സുനിശ്ചിതമായ മരണമാണ് ഇവിടെ നിന്നെ കാത്തിരിക്കുന്നത്.
ആർതർ ഞാൻ നിന്നോട് കേണപേക്ഷിക്കുകയാണ്! നമ്മുടെ സൗഹൃദത്തെ മുൻനിർത്തി യാചിക്കുകയാണ്.
നീ എന്റെ നല്ല സുഹൃത്താണെങ്കിൽ ഇപ്പോൾ എന്നെ പിന്തിരിപ്പിക്കരുത്
നീ നേടിയ സ്വാതന്ത്ര്യം പിടിച്ചെടുത്ത് അതുമായി നമുക്കു വേണ്ടി ജീവിക്കണം.
എനിക്ക് നിന്റെ കൂടെ വരാൻ കഴിയില്ല, ലാൻസെലോട്ട്.
ഞാൻ ചിന്തിയ ചോരയും ഞാനെടുത്ത ജീവനുമെല്ലാം
ഈ നിമിഷത്തിലേയ്ക്ക് എന്നെ നയിക്കാൻ വേണ്ടിയായിരുന്നെന്ന് എനിക്കിപ്പോൾ മനസ്സിലാവുന്നു.
നേരെ മുന്നോട്ട്!
അർറ്റോറിയസ്!
റസ്!
റോമൻ സൈന്യം മതിൽ വിട്ടു.
- കുതിര പട്ടാളം? - അഭയാർത്ഥിയുമായി കോട്ട വിട്ടു
വാലും ചുരുട്ടി തെക്കോട്ടേക്കാണ് പായുന്നത്.
- അപ്പോ അവിടെ ഇനി എതിർക്കാനാരുമില്ല. - കുറച്ചു ഗ്രാമീണർ മാത്രം.
ഞങ്ങൾ നിന്റെ ആളുകളെ കശാപ്പ് ചെയ്യാൻ പോവുകയാണ്.
നീയത് കാണണം.
നിന്റെ മരം കൃത്യ സ്ഥാനത്ത് തന്നെയാണുള്ളത്.
മലമുകളിൽ!
ഒരു പടയാളി മാത്രം.
നീയല്ലേ പറഞ്ഞത് അവരെല്ലാം പോയെന്ന്? പിന്നെ അതാരാ, ഭൂതമോ?
ഒരാൾ മാത്രം. നിങ്ങളുടെ മഹാ സൈന്യത്തിനു മുന്നിൽ ഒരു ചെറിയ ഈച്ച മാത്രം.
ആരാണവൻ?
ആർതർ.
ഈ വൃത്തികെട്ട നാട്ടിൽ എവിടെ ചെന്നാലും കേൾക്കുന്നത് നിന്റെ പേരാണ്.
ഒരു നിമന്ത്രണം പോലെ ആളുകൾ പറയുന്നത് കേൾക്കാം... നീയൊരു...
ദൈവമാണെന്നൊക്കെ.
ഞാൻ കാണുന്നത് മുഴുവൻ ചോരും മാംസവും മാത്രമാണ്.
നീയിരിക്കുന്ന ആ ജീവിയേക്കാൾ വല്യ ശ്രേഷ്ഠതയൊന്നും നിനക്കും ഇല്ല.
നിന്റെ നിബന്ധനകൾ പറയൂ.. സാക്സൺ.
റോമക്കാർ നിന്നെ ഉപേക്ഷിച്ചു
നീ ആർക്ക് വേണ്ടിയാണ് യുദ്ധം ചെയ്യുന്നത്?
നിനക്കോ റോമക്കാർക്കോ മനസ്സിലാകാത്ത ഒരു ലക്ഷ്യത്തിന് വേണ്ടിയാണ് ഞാൻ യുദ്ധം ചെയ്യുന്നത്.
ഓഹോ.
നീ വന്നത് യുദ്ധവിരാമത്തിനു വേണ്ടിയാണ്. അപ്പോൾ നീ മുട്ടുകുത്തണം.
ഞാൻ നിന്റെ മുഖം കാണാൻ വേണ്ടി വന്നതാ. യുദ്ധക്കളത്തിൽ വെച്ച് എനിക്ക് നിന്നെ തനിച്ചു പിടിക്കാൻ.
പിന്നെ, നീയും എന്റെ മുഖം ഓർമ്മയിൽ വെച്ചോ, സാക്സൺ.
അടുത്ത തവണ നീയിത് കാണുമ്പോൾ, അതായിരിക്കും ഈ ഭൂമിയിൽ നീ കാണുന്ന അവസാനത്തെ കാഴ്ച്ച.
അവസാനം...
കൊല്ലാൻ കൊള്ളാവുന്ന ഒരുത്തനെ കിട്ടി.
ആളുകളെ യുദ്ധത്തിനു തയ്യാറാക്കിക്കോ
ഏയ്.
നീ സ്വതന്ത്രനാണ്
ഈ റോമക്കാരനെന്തോ പദ്ധതിയുണ്ട്.
നിന്റെ കാലാൾപ്പടയിലെ ബാക്കിയുള്ളവരെ അയക്ക്.
- നിങ്ങൾ എന്റെ ആൾക്കാരെ കൊല്ലാൻ നോക്കുകയാണോ? - അവർ എന്റെ ആൾക്കാരാണ്
യുദ്ധ വ്യന്യാസം!
വേണ്ട. നീ എന്റെ കൂടെ നിന്നാൽ മതി
യോദ്ധാക്കളെ സ്വാതന്ത്ര്യം നിങ്ങളുടെ ജന്മാവകാശമാണ്.
പക്ഷേ, നിങ്ങൾ തേടുന്ന വീട് വിദൂരദേശത്തല്ല.
അത് നമ്മളിലും നമ്മുടെ ഇന്നത്തെ നമ്മുടെ പ്രവർത്തിയിലുമാണുള്ളത്
ഇതാണ് നമ്മുടെ വിധിയെങ്കിൽ, അങ്ങനെ തന്നെയാവട്ടെ.
പക്ഷേ,സ്വാതന്ത്രരെന്ന നിലയിൽ നമ്മൾ നേടിയെടുത്തതാണ് ഇതെന്ന് ചരിത്രത്തിൽ കുറിക്കപ്പെടും.
റസ്!
അവിടെ! കുന്നിൻ മേലെ!
റസ്!
അവർ പിശാചുക്കളാണ്!
അത് നരകത്തിന്റെ കവാടമാണ്.
റീവാൾഡ്.
ഇടതു നിര
- നീയും അവരുടെ കൂടെ പോ. - പോകൂ!
പരിച കൊണ്ടു മറയ്ക്കൂ!
വലിക്കൂ!
പരിഭാഷ: സുഭാഷ് ഒട്ടുംപുറം
എംസോണ്‍ റിലീസ് - http://www.malayalamsubtitles.org/ www.facebook.com/msonepage
ആർതർ...
എന്റെ ജീവനെടുത്തോളൂ!
ഇത് ചെയ്യരുത്!
ഒരിക്കലും ചെയ്യരുത്!
എന്റെ ധീരരായ യോദ്ധാക്കളേ, ഞാൻ നിങ്ങളെ നിരാശപ്പെടുത്തി.
ഞാനൊരിക്കലും നിങ്ങളെ ഇങ്ങോട്ട് കൊണ്ടുവരാൻ പാടില്ലായിരുന്നു,
നിങ്ങളുടെ വിധി പങ്കുവെയ്ക്കാൻ പാടില്ലായിരുന്നു.
ഇരുന്നൂറ് വർഷങ്ങളായി യോദ്ധാക്കൾ അവരുടേതല്ലാത്ത രാജ്യത്തിനു വേണ്ടി പോരാടി മരിക്കുന്നു.
പക്ഷേ, ബാദൻ മലയിലെ ആ ദിവസം,
ഞങ്ങളെല്ലാം ഒരു മഹത്തായ ലക്ഷ്യത്തിനു വേലി ജീവൻ പണയം വെച്ച് യുദ്ധം ചെയ്തു
സ്വാതന്ത്ര്യത്തിന്.
ആർതർ. ഗുനവേർ.
നമ്മുടെ ജനത ഒറ്റകെട്ടാണ്
നിങ്ങളെ പോലെ
ഇനി ഞാൻ നിങ്ങളുടെ അമ്മയെ ശരിക്കും കല്യാണം കഴിക്കും.
എന്ന് ആരു പറഞ്ഞു?
ആർതർ രാജാവ്!
നീണാൾ വാഴട്ടെ!
ഓരോ മനുഷ്യരേയും സാക്ഷി നിർത്തി
ഇന്നു മുതൽ ബ്രിട്ടൻ ഒരൊറ്റ ലക്ഷ്യത്തിന്റെ പേരിൽ ഒന്നാവുകയാണ്.
ആർതർ! ആർതർ!
അർറ്റോറിയസ്!
പിന്നെ, ജീവൻ ബലിയർപ്പിച്ച യോദ്ധാക്കളെ സംബന്ധിച്ചിടത്തോളം
അവരുടെ മരണം വിഷാദങ്ങൾക്ക് തിരി തെളിയിച്ചില്ല.
അവർ എക്കാലവും ജീവിക്കും,
അവരുടെ പേരും പ്രവർത്തിയും അച്ഛൻ മകനും അമ്മ മകൾക്കും കൈമാറി കൊണ്ടേയിരുന്നു,
ആർതർ രാജാവും യോദ്ധാക്കളും എന്ന ഇതിഹാസമായി.
മണ്ണിന് വേണ്ടി ജീവൻ ബലിയർപ്പിച്ച ഭൂമിയിലെ എല്ലാ യോദ്ധാക്കൾക്കും സമർപ്പിക്കുന്നു
പരിഭാഷ: സുഭാഷ് ഒട്ടുംപുറം
എംസോണ്‍ റിലീസ് - http://www.malayalamsubtitles.org/ www.facebook.com/msonepage